recursal/SuperWikiNEXT-32B huggingface dataset:
**殺人十八甫**（粵拼：saat3 jan4 sap6 baat3 pou2）（甫讀普）係廣州城畀清軍屠城時留低嘅民間傳說。呢場大屠殺史稱庚寅之劫，喺《清史稿》嘅第234卷同好多嘅地方縣誌都紀錄咗，不過相關史料亦就得《清史稿》同廣東地方文獻。而17世紀來華嘅意大利人──耶穌會傳教士衛匡國、荷蘭人莊紐賀夫都記寫咗呢場劫難。呢句話重有下文，合埋就係「**殺人十八甫、填屍六脈渠**」，講嘅就係清軍屠城時嘅殘忍法、以及廣州城嘅慘像。同時呢個古仔亦係關於廣州十八甫呢個地名嘅民間解釋。

古仔
--

### 尚可喜入侵廣州

清朝初期（17世紀中），平南王尚可喜帶清兵打廣州，結果畀民眾猛咁爆佢頭。尤其係清兵到咗家陣廣州市天河區龍眼洞時，遇到嘅抵抗令佢哋死咗好多兵將。當佢哋兵臨大北門時，又畀守城武裝打到損兵折將，最後好艱難先攻陷廣州，因爲損失慘重，尙可喜激到生蝦噉跳，想報復廣州，於是落令屠城3日，從西門口開始，殺夠十八鋪路爲止。

### 度橋救人

當時王府入面有個官叫王湘泉，聽到殺人十八鋪，嚇親：「1鋪=10里，18鋪=180里路，都唔知要死幾多人。」後來佢度（dok6）咗條橋：「鋪」「甫」可以通假，啲清兵初來又唔知廣州係點嘅，一於搏下呃佢哋，免得死咁多人。

### 裝咗18嚿有「鋪」字嘅牌

王湘泉度咗條噉嘅橋，就嗌兩隻兵仔來，整咗十幾嚿木牌，從「第一鋪」開始一路寫到「第十八鋪」，趁啲人瞓覺唔多覺時安啲牌。佢哋響家陣六脈渠嘅第一津開始，計做「第一鋪」，過咗條街安「第二鋪」，又過廿卅米，安「第三鋪」，屈個彎，裝「第四鋪」，之後安到「第九鋪」時，發覺條街鬼噉長，驚清兵殺殺下發覺咗，於是以六脈渠爲界，分成「上九鋪」「下九鋪」，就來天光時，裝曬所有木牌。

### 清兵殺人

遞日，啲清兵就奉命去殺十八鋪路嘅人，因為佢哋唔知十八鋪路究竟係點，就按住啲木牌一路殺人。當時好多人知道清兵殺到埋來，於是匿曬喺六脈渠，咁啱落咗場暴雨，渠水暴漲，浸死曬啲人，所以有講「殺人十八甫、填屍六脈渠」。

### 去金字邊

後來，住響呢十八鋪嘅人驚清軍發覺有警轟，於是靜鷄鷄去咗「鋪」字嘅金字邊，變做「甫」，變成咗「十八甫」。

十八甫地名攷釋
-------

呢個古仔點講都好亦就係個古仔，至於「十八甫」嘅「甫」係咩意思，有下面幾個講法：

### 百越詞

有人話，「甫」字其實係源自百越話嘅詞，而家廣東地名入面，諸如「甫」、「布」、「埔」、「圃」、「浦」呢啲詞都係百越話嘅寫音，呢個詞嘅意思係「村」噉解。比如從化江浦、廣州嘅黃埔、東圃，呢啲地名嘅尾字都係「村」噉解。

不過有人質疑，比如話而家光復中路係六七八甫所在，嗰度先595米長，點容納到3條村？

### 舖頭

喺明朝嘅史料入面，呢啲「甫」又寫「舖」。自明朝開始，西關嘅商舖就好多，集中嘅地方就嗌做「舖」，後來個「舖」字寫成「甫」。

### 商人自衞組織

就話明朝時，廣州同佛山嘅商人爲咗防賊，成立咗商人自衞組織，就嗌做「舖」，「十八甫」就係話呢度曾經有18個商人自衞組織。

### 碼頭

呢種講法認爲「甫」嘅原字係「埗」，因爲廣州有「甫」嘅地名，往往附近都會有嗌做「水腳」嘅。比如民國三十七年《廣州市街道詳圖》就有三甫水腳紀錄，清朝《廣州城坊誌》亦有第六、八、十四甫水腳嘅記載，直到而家，中山七路都有四甫水腳。

兼且廣州無第一甫，得第一津，有人話呢個名嘅意思就係「第一甫通津」，津係指大碼頭，而甫係細碼頭。十八甫原名蜆子埗。

### 平地

廣東人將平坦嘅荒地嗌做「埔」，「埔」係「甫」嘅原字，十七個甫係話第一津之後十七處平地。

依家有「甫」字嘅地名
----------

從清初開始，第一津到第十八甫嘅地名用到而家，其中上下九係好出名嘅商業步行街。

俗話
--

廣州人有句俗話：第一津——冇譜。就係話十八甫之中唯有第一唔嗌甫。

重有句俗語咁講：人好你話好，唔識花共草，行到第一津，完全冇嗮甫。

參攷
--

* 俗話廣州 廣州出版社 ISBN 7-80655-150-6/K·18
* 俗話廣州 粵語協會
* 廣州人知道 十八「甫」，甫字的由來嗎~？  開心網
* 十八甫的傳說 廣州圖書館
* 「十八甫」的由來（廣州市） 廣東文化網

註
-

1. ↑  《「庚寅之劫」——1650年廣州大屠殺》 互聯網檔案館嘅歸檔，歸檔日期2010年11月30號，.，大洋網，2010年7月13日。
2. 1 2  〈羊城網：淺談廣州第一津至十八甫〉. 原著喺2016-03-05歸檔. 喺2014-05-08搵到.

| * 睇
* 傾
* 改
**甫** |
| --- |
| **甫**（國語/普通話：fǔ；粵語：pou2），係廣州荔灣區西關嘅地名用字，意思係**街**或者**路**。西關有十八甫，另一種講法係十九甫。 |
| **第一津** | 由西濠轉入去金字灣嘅地方起至到百市坊 |
| **第二甫** | 百市坊至到桃源坊 |
| **第三甫** | 桃源坊至到中山七路 |
| **第四甫** | 中山七路至到麻紗巷 |
| **第五甫** | 麻紗巷至到龍津路 |
| **第六甫** | 龍津路至到福隆里 |
| **第七甫** | 福隆里向南 |
| **第八甫** | 福隆里向南 |
| **第九甫** | 第八甫向西至到文昌路口 |
| **第十甫** | 文昌路口至到十六甫大街 |
| **十一甫** | 十六甫大街至到下西關涌 |
| **十二甫** | 下西關涌南折向東至到聯桂坊 |
| **十三甫** | 聯桂坊至到十八甫北路口（舊底嘅德興橋） |
| **十四甫** | 十八甫北路口至到西濠邊為東西向 |
| **十五甫** | 沿住西濠南下 |
| **十六甫** | 至到揚巷路口 |
| **十七甫** | 揚巷路口至到富善東街 |
| **十八甫** | 富善東街至到大觀河邊 |
| **十九甫** | 第九甫至到大觀河邊 |
| 1. ↑  皆因第一甫舊底可以通去蘭湖（家下流花湖嗰處），所以嗌**津**而唔嗌**甫**（津，渡口也）。西關有句歇後語曰"第一津——冇譜（甫）。"
2. ↑  十九甫有得拗。廣州人一般淨係會講"西關十八甫"而唔係"西關十九甫"。十九甫係一條橫甫，懷疑係後人追加嘅稱呼。
 |
**西雅圖**（英文：Seattle），舊譯**舍路埠**、**舍路**、**些路**，係美國一城，亦係一埠。佢亦係美國西北太平洋區之中，最大嘅城。個城喺華盛頓州普吉特海灣同華盛頓湖之間嘅金縣，離加拿大邊境約莫174千米。西雅圖亦係金縣嘅縣治。

西雅圖喺1850年代建立。直到2005年，全西雅圖一共有57萬3911人，成個都市區，人口有380萬。西雅圖嘅官方別名係「翡翠之城」（the Emerald City），重有其他別名叫「雨城」（the Rainy City）、「常綠之城」（Evergreen City）、「阿拉斯加門戶」（the Gateway to Alaska）、「女王之城」（Queen City）同埋「噴射機之城」（Jet City）。西雅圖係垃圾音樂（grunge music）誕生地。西雅圖人飲好多咖啡，而出晒名嘅星巴克咖啡，亦係喺呢度誕生。

交通
--

西雅圖人主要靠私家車代步。市中心同周圍市區，重有舊時鐵路同公路發展痕跡。西雅圖嘅巴士同渡輪網絡，又大又方便。1996年底，選民投票通過，成立大西雅圖區海灣運輸局（Sound Transit），起咗大西雅圖區輕鐵網路。2009年，第一條輕鐵線，西雅圖海灣輕鐵中央線（Central Link）開業，由西雅圖市中心，去到西雅圖－打金麻國際機場（Sea-Tac International Airport）。呢條線喺2016年，會起到西雅圖華盛頓大學西雅圖校本部（U-Link）。2008年，選民更投票通過，畀 Sound Transit，喺2023年，延長呢條輕鐵線，向南伸到 Federal Way，向東到 Redmond，向北到 Lynnwood。海灣運輸局，而家重有幾條快速巴士線，同埋駁住艾佛瑞特（Everett）- 西雅圖 - 打金麻嘅通勤火車，海灣通勤鐵路。

西雅圖市本身，亦有個喺地面行嘅輕鐵網，而南聯合湖街車（South Lake Union Streetcar）係第一條完成嘅路線。

2009年6月起，成個大西雅圖區，交通單位將會一律用預付聯營卡（ORCA: One Regional Card for All）。用 ORCA 卡就可以畀人任用大西雅圖區，任何公共交通工具，包括渡輪。

### 機場

西雅圖嘅商業機場係位於打金麻嘅西雅圖-打金麻國際機場，提供到達北美、歐洲同遠東嘅航班。機場係阿拉斯加航空公司嘅樞紐港、地平線航空公司（阿拉斯加航空公司嘅子公司）嘅補給站同埋美國西北航空公司嘅重點機場。

此外，西雅圖重有一個民用機場，即波音機場。事實上，波音機場係由金郡管轄。

參考
--

1. ↑  三民主義/民生主義第一講

睇埋
--

* 西雅圖-打金麻國際機場
* 西雅圖海灣輕鐵中央線
* 西雅圖華盛頓大學
* 西雅圖水手
* 西雅圖中央圖書館
* 西雅圖亞洲藝術博物館
* 義工公園
* 派克市場
* 太平洋科學中心

出面網頁
----

* 西雅圖資訊中心
* （英文）西雅圖市政府網頁
* （英文）Seattle's Convention and Visitors Bureau
* （英文）Seattle Info Center
座標: 23°07′40.5″N 113°14′56.2″E﻿ / ﻿23.127917°N 113.248944°E﻿ / 23.127917; 113.248944

 呢篇文講廣州市嘅西門口。搵緊同名嘅景區景點或設施嘅話，請睇〈**西門口**〉。
**西門口**（粵拼：sai1 mun4 hau2）係廣州市越秀區西邊一笪地方，呢個地方喺中山七路、中山六路同埋人民中路、人民北路嘅交界附近。「西門口」呢個名其實早就喺明朝同埋清朝嗰陣時就有喇。

史
-

有資料記載，舊陣時嘅廣州城係好細嘅，其中除咗南邊有依家珠江邊嘅「天字碼頭」外，凈低嘅三個方向（東、西、北）都係畀城牆包圍住。其中東邊就係依家越秀中路附近嘅「大東門」；西邊就係去到依家人民中路同埋人民北路之間嘅「西門口」；而北邊就係去到依家環市中路附近嘅「小北門」。出入廣州城嘅話就要行過城門先至得。而西門口嘅城門就係喺明朝同埋清朝嗰陣時，百姓成日行嘅主要出入口。而老百姓出入廣州城嗰陣，必須要攞出啲嘢嚟做典當，而啲典舖就喺城門附近。

### 清朝

到咗清朝嘅乾隆時期，由於乾隆好鍾意玩海禁（因為啲鬼佬成日玩鴉片仔就唔識做嘢），就凈係得廣州可以通商。嗰陣時嘅清朝，由於成日對商人有意見，成日嘭曬啲商人走佬，唔畀入城，搞到啲商人凈係喺西門口出面做買賣生意。而畀人嘭走嘅嗰啲商人，就開咗間洋行嚟逐漸帶旺週邊嘅市場，卒之成為而家嘅「十三行」。而喺朱海仁嘅印象入面，清朝時起嘅寶生大押就係噉起咗喺城門外出。佢同大東門啱啱好對正，結果嗰陣時，就噉出咗廣州城嘅第三大當鋪。而喺西門口附近嘅一帶，就係紡織工業區。

### 中華民國

喺20世紀20年代嗰陣時，由於陳濟棠主粵、大興土木開馬路，就起咗座西南鐵橋（依家珠江大橋個位）嚟連接粵西。結果西門口城門就噉畀人拆咗。但係拆咗之餘，路都一直未搞好，成日爛融融，直到解放之後先至搞掂。喺嗰陣時，呢個地方主要係以賣棺材同埋殯葬服務用品為主嘅市場。

### 中華人民共和國

* 1959年，中山八路開通。
* 改革開放（1978年）之後，廣州市政府就喺呢度拓寬兼整埋中山七路。
* 20世紀80年代，金花街道成為咗廣州市第一條舊城改造嘅街，後嚟畀人規劃起成8——9層樓嘅建築。
* 20世紀90年代，高度有廿到卅、卌層樓嘅建築都嚟起喇。
* 依家，西門口廣場、越秀新都會大廈、捷泰廣場等呢啲大批嘅寫字樓或者係特色市場喺週邊出嗮嚟。

著名景點
----

### 西門口甕城遺址

內文：西門口甕城遺址
呢處遺蹟以前係廣州為咗防禦出面嘅入侵者而起嘅西門口甕城，而家就匿埋喺一大片樹木入面。而家嗰度有好多美人蕉、木瓜樹、木棉樹、鐵樹呢啲植物，搞到啲人好難睇到原嚟係點嘅樣。如果隔離冇文物保護招牌喺度嘅話，可能重有啲人話：「呢度係一間唔開畀啲人入去玩嘅公園啊。」

其實喺1996年，廣州市文物考古研究所就喺呢度發現咗明代嘅西城門甕城遺址喇。而甕城遺址就係拱衛城門，南北長50幾米，東西闊18米，中間部份埋咗喺中山七路地底。南北兩部分喺地面，畀啲民居冚住嗮，重有一部分嘅城牆喺長庚首約2號通去出面馬路嘅樓梯度。結果搞到好多攝影家成日嚟呢度影相，直到為咗迎接亞運會。城牆上面，重印咗有關單位嘅瓷磚添。

### 光孝寺同埋光孝堂

內文：光孝寺 (廣州)同光孝堂
成日民間有話：「未有羊城，先有光孝。」其實光孝寺就係廣州年代最早、規模最大嘅佛教名寺。從光孝寺出嚟一直向南行100米就係光孝堂啦。如估攞光孝寺嚟對比下，其實光孝堂嘅建築風格係中西結合嘅，佢用咗意大利批蕩，喺1924年11月11號，呢間嘢起好咗，重改咗名叫「中華基督教會光孝堂」。喺晚黑嗰陣如估輕輕咁推開棟鐵門嘅話，堂入面嘅歌聲就出嗮嚟喇。而跟住啲聲，重端跩住好暗嘅燈光去到主堂入面，會發現一堆成年嘅男女喺度睇住女指揮嘅手勢嚟跟住佢去唱歌（重要好大聲噉滯）。而鋼琴就好似風噉優雅，歌聲好似海洋噉闊，想搵個位坐低咋，噉就過咗一日喇。

### 寶生大押

內文：寶生大押
寶生大押係清朝建築。而呢棟好似棟炮樓噉嘅建築呢，以前係廣州市入面嘅最高建築。其實呢棟碉樓喺文革嗰陣時，曾經畀間廠霸咗嚟開工，後嚟先至畀主人收返。後嚟畀人裝修乾淨，之後嘅碉樓到依家為止，都好少人見到佢開畀出面啲人入去睇，喺朱紅色嘅木門上面，重鋪咗埐好厚嘅灰塵。而呢種落寞呢，就有時吸引咗啲過街行人嚟睇，話點解佢會咁神秘嘅。

### 西華路美食

內文：西華路 (廣州荔灣)
喺西門口嘅西北邊有條「西華路」，而呢度係本土「夜貓」好鍾意去食宵夜嘅地方。喺晚飯嗰陣一直到深夜，啲人氣都冇降過咁滯，甚至係重越嚟越HIGH添。究竟係點解？因為附近有一大片居民區，加上條路重有好多食檔同埋大排檔。附近亦有唔少嘅寫字樓同埋電腦城、眼鏡城嘅專業市場。

### 倫文敘紀念廣場

內文：倫文敘同倫文敘紀念廣場
喺西門口地鐵站嘅B出口附近，就有個牌坊響度，其實呢個係倫文敘紀念廣場嘅牌坊。喺明朝嗰陣，有位叫「倫文敘」嘅人雖然話出世嗰陣又窮又折墮，但係佢後嚟就變得好鬼猛嗰隻，就變咗廣州民間喺傳說入面成日話嘅「鬼才」就係講緊呢個人喇。呢個廣場響2010年12月起好。

附近嘅車站
-----

* 廣州地鐵1號綫：西門口站
* 巴士：西門口（人民北路）站、西門口（中山六路）站

註
-

1. ↑  西华路：品老广州滋味 互聯網檔案館嘅歸檔，歸檔日期2013年6月27號，. 金羊網
**檢字**，搵唐字嘅方法，亦稱**檢字法**，用喺字典字書。古法以分類、部首、韻音檢字。自大清有康熙字典，佢部首配筆劃檢字，成為主流。現代有筆劃、編碼、拼音等等檢字。電腦流行後，亦有輸入法、以及字集內碼、交換碼嘅檢字。

字母組成嘅文字，通常定出習慣次序。而唐字自始就無固定次序，而且數量甚大，就衍生種種檢字方法。

史
-

漢之前檢字法不明。漢時開始見到唔少宇書，從而有檢字法。如爾雅為字分類，從而按類搵字。說文就多一步，按字結構同字義，歸入五百四十個部首。

佛敎流行後，聲明學分析唐字讀音，以聲母韻部歸納，結果有隋時切韻依類韻書，以音搵字。

大明梅膺祚寫咗本字彙，以說文五百四十個部首，縮成二百一十四個。依種檢字，大清時出嘅康熙字典，都照單收用。

大清時，法國駐華嘅威基傑為唐字編碼，為中文電碼先驅。中華民國之時， 王雲五參攷電報編碼，發明四角號碼檢字。

西洋傳教士來華，為咗傳教，亦以拉丁字母拼音，編成字書。好似馬禮遜寫咗廣東省土話字彙，第二部份就以拉丁字母拼音，按字母序排出用語，以便檢字。

拼音唔限於拉丁字母，日文假名，韓文諺文，皆可拼出字音，同唐字排序，方便檢字。中華民國時創制注音符號，亦得來檢字。

電腦流行後，各方亦編制字集，為隻隻字加編號，方便電腦記低取用同檢字，電腦內用稱為內碼。然而各家各有字集，電腦處理能力各遇，大細唔同，故此內碼唔同，不能互通。故此，各家互通亦訂定交換碼。內碼交換碼都有固定字集，可為檢字之用。統一碼出現之前，以中文資訊交換碼字集至大，但唔流行，只用於大型圖書館，以便檢字。及後統一碼，有世界先有通用字集，字方有固定編碼。

話就有編碼，方便電腦檢字。然而數字排序唔方便人檢字。故此，各家亦設有輸入法。由於世界大多數鍵盤，鍵數非常有限。要電腦喺二三十個鍵，電話甚至只有十個鍵左右，要打出數以萬個字。康熙字典部首難以擺得落。輸入必須另搵方法編碼，以祈有快速輸入。以拼音法固然其中一種，其他以拆字形、筆劃亦另一種。當中較流行以倉頡碼為首，五筆碼亦流行。其他諸家有更快輸入法。如此可以盡快檢字。
**油麻地站少女跳軌傳說**，係指1981年一名少年喺香港地鐵油麻地站跳落路軌，好多人當時以為搞出人命，但點知停車後完全無意外迹象，好多人誤以為係「集體撞邪」嘅事件，但後來傳媒人馮睎乾喺2019年3月，喺自己專欄寫文提及嘅時候，就收到讀者聯絡，話當年真係有人墮軌，但後來自己從月台離開咗。

事件經過
----

喺1981年11月10號（一說法係11月11號）下晝1點半，一列由中環開去觀塘嘅地鐵駛入油麻地站嘅時候，車長突然見到一名着校服嘅女學生跳落路軌，當時等車嘅乘客目擊情況大叫司機停車。司機即時拉剎車掣，但列車仍然滑行，好多人都覺得個女學生應該被捲入車底，之後警察同消防到場拯救，地鐵亦暫停佐敦至旺角站嘅服務。但搜索咗一粒鐘，路軌完全搵唔到血跡、屍體或者其他意外迹象，就連吊起列車後都無發現。

之後事件被列作誤報。地鐵發言人話，涉事車長健康良好，精神狀況無問題。

鬧鬼傳言
----

由於當時車長同乘客都有目擊，有人就以為係墮軌者係靈體，令車長同乘客「集體撞邪」，亦有說法指女學生只係看到一個同自己一樣嘅人墮軌，之後嚇到仆番屋企，幾日後因病身亡，形容係「死亡預告」。

關於傳言真確性
-------

傳媒人馮睎乾喺2019年3月，喺自己專欄寫文提及事件，並且喺Facebook分享文章，之後有兩名表示認識女事主嘅人話，事主無死，當年生完BB後懷疑患上躁鬱症，身穿白衣墮軌，但匿埋到路軌中間而無被車過，之後返回月台離開。佢之後信咗基督教，到2019年都重喺度，生活平凡安穩。

參考
--

1. 1 2 3 4 5  安祖娜 (2019-03-21). 〈地鐵史上最嚇人傳說？ 1981年女生墮軌卻不見了 真相原來是...〉. 《香港01》 (香港中文). 喺2022-05-01搵到.
2. 1 2  假期日常, HolidaySmart. 〈香港都市傳說|鬼門大開！細數香港7大驚悚都市傳說：死人叫外賣/九鐵鬧鬼廣告〉. 《HolidaySmart 假期日常》 (中文). 喺2022-05-01搵到.
3. ↑  〈中古港鐵都市傳說 80年代「女子」油麻地站跳軌（內附新聞及影片）〉. *hk.news.yahoo.com* (中文). 喺2022-05-01搵到.
4. ↑ . 〈油麻地「女鬼跳地鐵」？ 多人目擊卻連一滴血都找不到 | ETtoday大陸新聞 | ETtoday新聞雲〉. *www.ettoday.net* (繁體中文). 喺2022-05-01搵到. `{{cite web}}`: `|last=` has generic name (help); External link in ``|last=`` (help)
喺珠江主航道北邊嘅**沿江路**（粵拼：jyun4 gong1 lou6）係中國廣東廣州嘅東西走向主幹道，喺荔灣區同越秀區入面，西邊從六二三路、鎮安路同西堤二馬路嘅交界開始，一直向東去到東湖路嘅二沙橋腳嗰頭。而駕駛方向除咗人民南路以西呢橛，同埋北京路以東嗰橛凈係畀從西向東行嘅單行線之外，其它部份都係雙向行駛。呢條路響1920年起，一直到1956年先至鋪好。

概要
--

全長2946米，闊11～20米，2～3車道。除咗人民南路以西呢橛，同埋北京路以東嗰橛凈係畀從西向東行嘅單行線之外，其它部份都係雙向行駛。而呢條馬路係分開咗西、中、東三條。

沿江路嘅三條道路，起點到終點
--------------

* 沿江西路：從六二三路、鎮安路同西堤二馬路交界嘅位開始一直去到海珠廣場嗰度。
* 沿江中路：從海珠廣場開始一直去到東華南路嗰度。
* 沿江東路：從東華南路開始一直去到東湖路嗰度。

史
-

1920年代嘅東堤1930年代嘅西堤。右邊係而家嘅南方大廈，東邊隔籬係而家嘅廣州郵政博覽館。1930年代嘅西堤。喺西堤碼頭嗰邊向南望過去，對面就係河南。
### 早期嘅沿江路

其實喺好耐之前，呢度重係珠江北邊嘅一笪沙灘。不過到咗1920年，嗰時嘅市政府喺逐漸被嚟負責起堤壩，結果就整咗條馬路出嚟，嗰時條馬路就改咗「南堤大馬路」嘅名。到咗1932年就喺珠江西邊搞填河計劃，結果將珠江北邊嘅淺灘改咗嚟起兩條馬路。其中一條係新堤大馬路，重有一條係西堤馬路。嗰時嘅新堤大馬路好短，凈係從南方大廈去到太平南路（而家係人民南路）口嗰邊。而呢條馬路喺1940年嗰陣改咗嗌，新堤大馬路同西堤馬路一齊合併，重嗌咗「哲生路」嘅名。喺20世紀50年代之前，嗰時嘅「哲生路同南堤大馬路」凈係從而家沙基嗰邊去到八旗二馬路附近嗰頭。

到咗1951年，八旗大馬路就改咗嗌「東堤大馬路」嘅名。而沿江東路嗰橛就喺東堤大馬路改咗名之後嘅第5年（1956年）起好咗。

### 文化大革命時期

喺1966年，由於文化大革命爆發，廣州市入面有好多條馬路改咗名，呢條馬路亦唔例外。就喺1967年，哲生路就改咗名嗌「沿江一路」；東堤大馬路就改咗名嗌「沿江二路」同「沿江三路」；而沿江東路就變咗「沿江四路」嘅名。

### 又再改次名

到咗1982年，之前嗌過「哲生路」同「東堤大馬路」呢兩條路，就一直冇再恢復返之前嘅名，而係分別改咗嗌「沿江西路」同埋「沿江中路」。到咗1984年，之前嗌過「沿江四路」嘅名條馬路，就改返之前嗌過「沿江東路」嘅名重一直用到而家。

經過嘅道路
-----

呢度啲馬路係從西向東嚟排，其中**加粗咗**嘅字係主幹道：

* **六二三路**、**鎮安路**、白天鵝專用高架、人民橋（穿過，唔連埋一齊）
* 新基路
* 德興路
* 靖遠路
* **人民南路**
* 仁濟路
* 長堤大馬路
* 新堤三橫路
* 新堤二橫路
* 新堤一橫路
* 長堤大馬路
* **解放南路**、解放大橋（穿過，唔連埋一齊）
* 僑光西路
* 海珠橋（穿過，唔連埋一齊）
* 僑光東路
* 迴龍路
* 北京路
* 文德路
* 德政南路
* 東園路
* 挹翠路
* 東沙角路
* **東華南路**、江灣大橋（穿過，唔連埋一齊）
* 大沙頭三馬路
* **東湖路**、海印橋（穿過，唔連埋一齊）、二沙橋

特色
--

之前呢條馬路俾人話成係「廣州嘅外灘」，喺1912年開始，沿江路同長堤一帶都係廣州市入面，最繁華嘅街道，其中有好多老字號嘅品牌檔，但係到咗20世紀尾就開始行向衰落。喺廣州嘅一河兩岸嘅燈光工程入面，呢條馬路嘅建築係經過重新裝修同改造過。而廣告招牌同霓紅燈、古樹嗰方面，都幾多下。半佬重有酒吧、飯店等呢啲場所。雖然喺沿江西路入面有好多西方特色嘅洋樓建築，但係一到咗沿江東路嗰邊就好冷清喇，因為大沙頭嗰帶係賣電子產品嘅舖頭。

### 沿江路酒吧街

喺沿江西路嘅仁濟路到解放南路之間係一條酒吧街，每晚到亥時就好熱鬧。嗰度重俾廣州街坊話係「時尚夜生活一條街」。

註
-

1. ↑  嗰時嘅「哲生路」係分開咗4條路出嚟。而所謂嘅「哲生」，就係嗰時廣州市嘅市長——孫科嘅字

| * 睇
* 傾
* 改
廣州主幹道 |
| --- |
| 打橫 | 廣園路 – 環市路 – 天河路 – 中山大道 – 東風路 – 中山路 – 黃埔大道 – 鶴洞路 – 昌崗路 – 新港路 – 新滘路 |
| 打掂 | 雲城路 – 康王路 – 工業大道 – 人民路 – 機場路 – 解放路 – 廣州起義路 – 江南大道 – 白雲大道 – 下塘西路 – 童心路 – 小北路 – 倉邊路 – 農林下路 – 東湖路 – 東曉路 – 廣州大道 – 科韻路 – 開發大道 – 番禺大道 – 車陂路 – 大觀路 – 匯彩路 |
| 其它主幹道 | 黃石路 – 增槎路 – 南岸路 – 黃沙大道 – 六二三路 – 沿江路 – 雙橋路 – 西灣路 – 西槎路 – 荔灣路 – 三元里大道 – 先烈路 – 禺東西路 – 燕嶺路 – 天潤路 – 寺右新馬路 – 花城大道 – 臨江大道 – 濱江路 – 寶崗大道 – 南洲路 – 芳村大道 – 花地大道 – 龍溪大道 – 開創大道 |
| 高架路 | 人民路高架橋 – 東濠涌高架橋 – 東曉南高架橋 – 同德圍南北高架橋 |
| 隧道 | 珠江隧道 – 洲頭咀隧道 – 崙頭-生物島-大學城隧道 – 如意坊隧道\* – 康王路隧道\* |
| 環線 | 內環路 – 城市快捷路 – S81 – G1501（北二環 – 西二環、東二環、南二環） – G94（北三環 – 肇花高速） |
| 快速路 |  – S102 – S105 – 新光快速路 – 新化快速路 |
| 高速公路 | G4 – G421 – G423 – G425 – G15 – G35 – G45（街北／大廣粵境） – G55 – G9411 – S1 – S2 – S3 – S4 – S5 – S6 – S8 – S14\* – S15 – S16 – S18 – S20\* – S29 – S39 – S41 – S43 – S47\* – S55 |
| 國道 | G105（廣從公路） – G106 – G107（黃埔東路、廣深大道） – G321 – G324（廣佛公路、廣汕公路） – G325（市良路） |
| 註：**\***號表示起緊或規劃緊嘅馬路 |
**南田路**（粵拼：naam4 tin4 lou6）係中國廣東廣州嘅西南-東北走向道路，喺海珠區。西邊從工業大道北開始，一直去到東北邊嘅江南大道中同江灣路嘅交界。

敘述
--

全長1.8km，闊43米，雙向8車道。

史
-

睇埋：廣州內環路
初期廣州冇呢條馬路。1997年底，廣州市人民政府為咗解決廣州市區大塞車問題而起內環路出嚟，南段施工期間同時，順便整咗呢條馬路出嚟。2000年1月28號，由於內環路通車，南田路亦正式開放。

### 連環槍擊案

2014年初，荔灣警方喺追查毒品案時，掌握到犯罪嫌疑人黃某喺海珠區有間大型制毒工場嘅重大線索而成立咗專案組。喺同年9月16號，警方掌握到地址重睺住附近有冇犯罪嫌疑人出沒，經過4個鐘嘅步行巡查同摸索，成功鎖定喺珠區南田路昆崙一街18號懷疑有間大型販賣毒品工場。但由於樓下有個門禁令差人又等咗成4個鐘有多，直到挨晚落班時段，警察利用機會殺入民宅嚟打擊販毒工場。太陽落山無耐，犯罪嫌疑人同負責整大型販賣毒品工場班友爆發咗激烈槍戰。隨後毒品工場亦發生火燭，令南田路近昆崙一街嗰邊出現一片混亂。最後單火燭喺20點正救熄，犯罪嫌疑人黃某亦俾收到料嘅狙擊手一槍打死咗，負責開鎖嘅人亦死埋。

### 懷疑出現「喪屍」嘅謠言

2015年9月4號深夜，中國大陸嘅網路上有人發佈咗，深夜喺南田路出現喪屍嘅短片。後嚟廣州當地差佬出嚟，嗌網友唔好相信謠言，因為呢單嘢唔係喺廣州發生，而喺江蘇無錫宜興發生，加上係拍《半蝶人》呢部戲有關。事發後，廣州白雲警方開始出動，捉咗喺網上發佈呢份謠言嘅人。

經過嘅道路
-----

條路從西南到東北排，**加粗**嘅字係主幹道：

* **工業大道北**
* **寶崗大道**
* **江南大道中**、**江灣路**

註
-

1. ↑  〈广州南田路警匪枪战揭秘〉. 《南方都市報》. 南都网. 2014-11-08. 原著喺2020-07-19歸檔. 喺2017-02-10搵到.
2. ↑  〈"女丧尸"街头疯狂咬人？你以为是拍《釜山行》吗〉. 上观新闻. 2016-09-28.
**牙籤弩**係一種射擊玩具，2017年開始喺中國大陸流行，體積只有手掌咁大，形狀同運作原理同弩差唔多，唔同嘅地方係弩發射嘅係牙籤。經過傳媒實測，發現只要喺弩度插上牙籤、鋼針，發射之後可以射穿汽水罐，甚至石膏，威脅到其他人嘅安全，經過傳媒報導之後，淘寶網即時全線下架。

產品特徵
----

牙籤弩嘅尺寸係10cm×13cm，有兩種材料，一種係塑膠，一種係全金屬，原理同一般嘅弩差唔多，靠彈力射出棉花棒、牙籤或鋼針等。網上有人用測速儀測量金屬做嘅牙籤弩，發現牙籤弩射出嘅牙籤時速高達256公里，有效射程超過五米，連玻璃都射得穿，更可以輕易插入木板、石膏板同硬膠凳背。另外有人用每秒960幀嘅高速攝像機，測出牙籤弩所發射衣車鋼針速度，高達每小時144公里；若果用一塊豬肉來模擬人體，發現鋼針可以插入豬肉四厘米。

管制
--

### 香港

香港警方已經界定牙籤弩屬於攻擊性武器，市民一旦喺公眾地方管有牙籤弩，會觸犯《公安條例》第33條嘅「喺公眾地方管有攻擊性武器」，一經定罪，最高刑罰監禁3年。另外，如果市民管有牙籤弩並意圖用作非法用途，會觸犯《簡易程序治罪條例》第17條「管有攻擊性武器，並有所意圖」，最高可以判罰款$5000及監禁2年。

### 澳門

澳門司警已經將牙籤弩列為武器，如果傷害到其他人，可能會觸犯澳門《刑法典》第262條「禁用武器及爆炸性物質」罪。

參考
--

1. ↑  「牙籤弩」殺傷力強射穿石膏 淘寶即時下架
2. ↑  牙籤弩 兒童玩物藏殺機
3. ↑  新興玩具牙籤弩屬攻擊性武器　警方：管有即屬違法　最高判監3年
4. ↑  〈澳門列「牙籤弩」為武器 籲勿以身試法〉. 原著喺2017年6月25號歸檔. 喺2017年6月26號搵到.
| How to read a taxoboxHow to read a taxobox**擎天樹** |
| --- |
|  |
| 瀕危指標 |
| 瀕危 (EN) |
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Angiosperms |
|
|
|
|
|
|
|
|
| 綱 | 雙子葉植物綱 Eudicots |
|
|
|
|
|
| 目 | 錦葵目 Malvales |
|
|
|
|
|
|
|
|
| 科 | 龍腦香科 Dipterocarpaceae |
|
|
|
|
|
| 屬 | 柳安屬 *Parashorea* |
|
|
|
|
|
|
|
| 種 | **擎天樹 *P. chinensis*** |
|

 |
|
| 二元學名 |
| ***Parashorea chinensis***H. Wang |
|
|
|
|
|
|
|
|
|
|
|
|
|
|
|

**擎天樹**（粵拼：king4 tin1 syu6；學名：*Parashorea chinensis*），又嗌**望天樹**（mong6 tin1 syu6），係龍腦香科柳安屬嘅常綠高大喬木，而家喺中國嘅雲南、廣西（尤其係㟖崗自然保護區）同越南北邊先至搵到。佢係熱帶雨林界入面最高大嘅樹。

呢種植物喺中國內地同越南都列入咗國家一級保護植物，同時喺2012年俾IUCN列入咗瀕危物種。

形態
--

樹木一般有60m高，最高可以去到80m；主幹嘅直徑有1.3m到，最闊可以去到3m。而主幹有啲似檳榔科嘅植物，十幾米範圍入面冇樹葉同樹枝響度，甚至好似桉屬嘅植物噉，一條超直嘅圓柱體。樹冠就好似把遮噉。佢嘅葉係有羽狀脈嘅互生品種。花一般係黃色嘅圓錐花序，都幾清香下，入面有香料油。佢嘅果方面，啲殼比較硬，有5嚿好似對翼噉嘅花萼響度。呢種植物從樹底度望上去，簡直係睇唔到樹頂係乜。

習性
--

呢種植物嘅生長速度都幾快下，而且地形適應能力比較犀利，連壽命都好長下。

用途
--

呢種植物可以用嚟做木材。佢嘅根可以做藥，可以醫濕疹嘅病。

註
-

1. 1 2  Parashorea chinensis The IUCN Red List (2014-01)
2. ↑  盘点：中国国宝级植物有哪些 一起盘点网
3. ↑  河江省9棵望天树被列入越南遗产树名录 互聯網檔案館嘅歸檔，歸檔日期2015年4月21號，. 越南人民报网 （2014-12-15）

有關嘅書
----

* 中国少年儿童百科全书 自然·环境 第438页　浙江教育出版社 ISBN 7-5338-1946-2/G·1942

出面網頁
----

|  |  |
| --- | --- |
|  | 維基物種有資料講：***擎天樹*** |

* 热带雨林巨树——望天树 陕西省汉中师范附属小学
* 中国最高大的阔叶乔木──望天树和擎天树 網易
* 望天树 泉州市教育科学研究所
| How to read a taxoboxHow to read a taxobox**魚尾葵** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
| 科 | 棕櫚科 Palmae |
|
|
|
|
|
| 屬 | 魚尾葵屬 *Caryota* |
|
|
|
|
|
|
|
| 種 | **魚尾葵 *C. ochlandra*** |
|

 |
|
| 二元學名 |
| ***Caryota ochlandra***Hance |
|
|
|
|
|
|
|
|
|
|
|
|
|
|
|

**魚尾葵**（粵拼：jyu4 mei5 kwai4；學名：*Caryota ochlandra*）係棕櫚科魚尾葵屬嘅常綠喬木，原產地喺中國嘅福建、廣東、海南、廣西、雲南嗰邊，而家喺熱帶同亞熱帶嘅海拔450——700m嘅山坡或溝谷林入面就可以成日見到佢。呢樖嘢重係鄉土樹種。

形態
--

佢嘅樹幹都好直吓，樹葉一年四季都係翠綠色。花色一般喺黃綠色（黃色到綠色之間）嘅範圍，佢啲果就好似啲珍珠噉成抽咁滯。

用途
--

佢既啱喺室外嘅園林同庭院入面種同俾人睇，又啱喺室內搞盆栽裝飾都得。

種植環境
----

魚尾葵鍾意喺暖濕氣候嗰度生，比較禁（kam1）凍，但係佢啲根系好淺，唔禁（kam1）旱；莖幹唔畀太陽光喺度猛咁曬，因為佢識開裂而漏膠。

出面網頁
----

|  |  |
| --- | --- |
|  | 維基物種有資料講：***魚尾葵*** |

* 鱼尾葵 中国植物志
* 鱼尾葵 苗易网
**拔布奇諾**（Puppuccino），或者叫做瓜布奇諾，係一啲西方國家嘅咖啡店入面，提供畀狗嘅嘢飲。佢起源係喺星巴克，有時會被形容為星巴克神秘餐單嘅一部分，但佢其實只係一杯鮮忌廉 。

有部份觀點認為，拔布奇諾出現嘅原因，係因為狗狗主人喺咖啡店食嘢嘅時候，狗狗往往會眼金金咁望住主人，好似控訴緊主人忍心獨自享受美食咁樣，所以為咗滿足狗狗嘅要求，出現咗拔布奇諾。

除非狗狗有消化系統問題，偶然畀狗狗飲杯拔布奇諾作為特別獎勵，並無太大問題。不過唔同狗狗嘅身體狀況都唔同，所以主人都需要留意。

另外，對於一啲狗狗嘅主人或者其他網民嚟講，狗狗飲完拔布奇諾之後個鼻同嘴都佈滿忌廉，係一個幾得意嘅樣。

睇埋
--

* 人狗關係

參考
--

1. ↑  〈【國際新食力】Starbucks 秘密餐單 Puppuccino寵物專屬飲品 - 開飯專題〉. 《OpenRice 香港開飯喇》 (香港中文). 喺2021-06-06搵到.
2. 1 2  〈寵物可飲用的咖啡 — Puppuccino〉. 《eCup - 香港精品咖啡平台》 (臺灣中文). 喺2021-06-06搵到.
3. ↑  "What Is A Starbucks Puppuccino? And Is It Free?". *BarkPost* (美國英文). 2018-03-15. 喺2021-06-06搵到.
4. ↑  Pike (2018-08-14). "Puppuccino | Starbucks Secret Menu". *starbuckssecretmenu.net* (美國英文). 喺2021-06-06搵到.
大王爺廟
**元洲仔大王爺廟**係香港一座廟，喺新界大埔區元洲仔，鄰近現時嘅前政務司官邸，喺清朝中葉起。大王爺廟係大埔嘅一座水神廟，大王爺係王爺神，亦係昔日大埔啲鶴佬漁民敬奉嘅鄉土神、水神。隨住地方發展，元洲仔已經變嗮，再冇艇戶棚屋，漁民大多已搬入高樓大廈，但係鄉民仍然敬神不絕。每年嘅農曆五月初六開始（正誕在初八），係大王爺誕，喺天后宮前風水廣場就有神功戲賀誕，各個花炮會同信眾，都會喺呢幾一啲嚟到戲棚神壇參拜，係大埔區嘅一大盛事。其中部份嘅花炮會，為咗方便村民信眾，選擇喺周日舉行慶祝活動。

歷史
--

大王爺嘅前身，係深圳河北岸嘅赤尾村村民，喺清朝中葉期間，元洲仔北岸就楝咗一塊碑石，附近嘅水陸居民往往向住呢塊碑文燒香祝禱，認為佢好靈。就係咁到咗清朝末年，由大埔五姓嘅漁民發起募捐（五姓分別係蘇、徐、李、鍾同石）。佢哋組成「僑港惠陽蘇徐李鍾石姓宗親聯會」，喺現址移碑起廟。間廟喺1988年曾經起過，2014年又由大埔五姓嘅漁民籌款再起過。

神誕
--

喺1930年代開始，每逢農曆二月初五、二月十五同五月初六，大王爺廟都會慶祝大王爺誕，其中五月到初六起就會搭棚演粵劇同埋白字劇，神棚設喺汀角路「風水廣場」近大元邨，重有巡遊同埋抽花炮等活動，初六稱做「請神」，初八係「正誕」，直到十五朝早至送神回廟，係大埔區水陸居民一大盛事。

鶴佬賀誕係具特色嘅傳統活動。醒獅部分除咗一般嘅龍獅外，重有鶴佬麒麟、客家麒麟、金獅同貔貅，合共三十幾種動物。其中鶴佬麒麟，舞動者隨住鑼鼓嗩吶嘅伴奏樂聲，大動作噉不停轉，好似民間音樂表演咁。現場重有功夫表演。隊伍由集合地點嘅大元邨泰欣樓，遊行穿過大埔新市鎮嘅街道，走至風水廣場，令沿途市民都感受到節日嘅氣氛。

另外一個節目係婦女表演傳統風俗嘅陸上扒龍舟。婦女戴住自製嘅頭飾服裝，喺鬧市遊行表演，亦有人大聲高歌，表演傳統鶴佬歌曲。神功戲方面，除咗粵劇外，亦有潮劇地方戲曲嘅白字戲。但抽花炮活動就唔係喺同日進行，而係定喺農曆五月十三嘅神功戲中舉行。

睇埋
--

* 王爺信仰
* 台灣民間信仰

出面網頁
----

* 九鐵沿線旅遊景點：大王爺廟
* 元洲仔大王爺廟
* 大埔今昔
**鄭柏林**（英文：**Jacky Cheng Pak Lam**，別名：**小柏林**、**柏林仔**；1985年5月22號—）係前香港童星，當時佢嘅「冬菇頭」髮型同柏林週記嘅演出深入民心，佢通曉粵語、普通話同英語，喺香港大學生物科技系畢業之後，先後加入聖約翰救傷隊同香港警務處，而家係警察機動部隊總督察（第三訓練隊）。

簡歷
--

1989年至1993年，鄭柏林參與演出香港電台嘅《親親孩子天》、《柏林週記》等電視劇，以「冬菇頭」嘅形象成名。喺1990年代，鄭柏林參與演出多部香港電影，包括《小飛俠》、《踢到寶》、《一咬OK》、《契媽唔易做》、《追日者》、《帶子洪郎》、《愛的世界》等。佢曾經同梁朝偉、黃秋生、曾志偉等多位香港演員合作過。1990年，鄭柏林同另一位童星黃坤玄一齊憑《愛的世界》獲得第35屆亞太影展最佳童星獎。

中學時期，鄭柏林就讀喇沙書院，中五會考考到24分，成功喺原校升讀中六理科，主修化學、生物、物理。2007年喺香港大學生物科技系畢業；畢業後成功投考加入聖約翰救傷隊，2007年8月6號投考成功成為香港警務處見習督察，2008年4月12號喺香港警察學院畢業。

屋企
--

2012年12月15號，鄭柏林同拍拖兩年嘅女朋友劉律心（Yvonne）結婚，並且穿上警察禮服舉行婚禮，而家有一個仔。

演出
--

### 電影

* 1990年：三人新世界
* 1990年：一咬OK
* 1990年：愛的世界
* 1990年：太陽之子（臺譯：靈界風雲）
* 1991年：富貴吉祥
* 1991年：帶子洪郎
* 1991年：契媽唔易做
* 1992年：踢到寶
* 1992年：'92霸王花與霸王花
* 1993年：走佬威龍
* 1995年：小飛俠

### 電視劇（香港電台）

* 1989年：親親孩子天
* 1990至1993年：柏林週記
* 1993年：CYC家族

### 電視劇（無綫電視）

* 1993年：龍兄鼠弟
* 1995年：總有出頭天

### 電視劇（亞洲電視）

* 1996年：殭屍道長II

其他
--

### 廣告

* 1987年：公仔點心
* 1991年：阿波羅雪糕
* 1991年：美素樂奶粉
* 1992年：Karl Muller 鋼琴
* 1993年：反斗星

### 獨唱歌曲

* 《點解》

### 合唱歌曲

* 《問到尾》（同關正傑合唱；《柏林週記》主題曲）
* 《萬個夢兒》（同周慧敏合唱；《CYC家族》主題曲）

出面網頁
----

* 鄭柏林喺香港影庫嘅資料（繁體中文 - 香港）
* 鄭柏林喺豆瓣電影嘅資料（大陸簡體）
學校正門
 **黃埔區新港中學**（粵拼：wong4 bou3 keoi1 san1 gong2 zung1 hok6）
係中國廣東廣州嘅全日制中學，1993年創立，位置喺黃埔區南崗亨元路入面。

名
-

校名係由廣州港集團喺開發區西區搞新港口生活區開發，起呢間配套學校時改出嚟。

校徽
--

校徽係由4～5隻色組成，成圓上環形結構。其中內圓　，左邊帶三條開口向右兼完全平行嘅拋物線，成上　中　下　結構；右下角有個軸對稱兼完全平行嘅三條拋物線組合，　。外圓有描邊，上邊帶方正行楷字體嘅「黄埔区新港中学」，下邊帶方正大黑字體嘅「HUANGPU XINGANG HIGH SCHOOL」回環形字樣，但兩種校服用嘅色同校徽用嘅描邊色同字色都唔同；其中1993年出嘅校服色用嘅係　，2016年出嘅校服色用嘅係　，校徽色用嘅係　。

校服色
---

|  |
| --- |
| 黃埔新港中學嘅校服 |
|  |  |  |
|  |  |

長袖
* 衫：
（綠黃黑款）　　　相間。領　，袖口　帶條　線。正面同背面上　中　下　，分界線屬斜線，分別喺胸同埋肚位；兩袖純　。左右唔對稱。
（紫白款）　　相間，領　，袖口帶　　相間嘅線，正面同背面都有　嘅折線。左右對稱。
* 褲：
（綠黃黑款）　，兩邊嘅袋口位有嚿　嘅直角三角形，關節位有嚿　嘅直角梯形，但兩個圖形之間唔相連。
（紫白款）純　。

短袖
* 衫：
（綠黃黑款）　　　　相間。領　帶些少　邊。正反兩邊除膊頭位係　同右胸到肝位有三對　　　相間嘅菱形組合花紋（背面冇）外，其他都係　底色。兩袖　。左右唔對稱，有領有紐扣。
（紫白款）　，有領有紐扣。領　帶些少　邊；左右對稱。
* 褲：
（綠黃黑款）　，兩邊各中等厚度嘅　　相間線，但近正面　近背面　且兩邊厚度平分。
（紫白款）純　。

棉褸
　　　相間。領同袖口都係純　，正面同背面上　下　，近兩袖位各有隻細嘅　銳角三角。兩袖上　中　下　，其中　底色喺近膊頭位嗰邊。左右對稱。

史
-

學校喺1993年成立，初期由廣州港集團負責管理嘅私人學校，期間嗌過**廣州港新港中學**個名，喺廣州經濟技術開發區西區黃埔東路2879號大院63座入面辦。直到2005年11月，由於廣州港集團退出，管理權轉咗畀黃埔區教育局睇實。2015年9月，學校向東搬到開發區東區（南崗）嘅亨元路入面繼續開辦。

附近嘅交通
-----

巴士
南崗站

地鐵
13號綫：南崗站

攷
-

|  |  |
| --- | --- |
|  | 維基同享有多媒體嘅嘢：**Huangpu Xingang High School** |

* 广州市黄埔区新港中学简介
**杜詩**（—38年），字**君公**，河內汲縣人，東漢官同發明家。後生時有才能，做官升到為功曹，做事出名公平。

更始政權時，杜詩征辟為大司馬府官員。建武元年（公元25年），一年內三次升職到侍御史。當時將軍蕭廣任由兵士騷擾百姓。杜詩勸蕭廣，蕭廣冇收斂，於是殺蕭廣，回京之後奏報光武帝。光武帝派佢巡視河東，招降同誅反賊楊異等人；杜詩去到大陽，焚楊異嘅船，派騎兵突襲，殺楊異等人。朝廷升佢做皋縣令，任內三年，政績優異。又升為沛郡都尉，再升至汝南都尉。 

建武七年（31年），升任南陽太守。佢生活節儉，施政「清正平和」，以除強暴來建威信，擅長謀略，既節省又愛惜民役。佢又設計制作水排，鑄造農具，做福百姓。此外，又修建池塘，開墾土地。當時嘅人將佢比作召信臣，所以南陽人讚佢：「先有召父，後有杜母。」杜詩自認冇乜功勞，唔應該長期任大郡肥缺，所以請求調職讓個位畀其他功臣，於是上疏請辭。光武帝覺得佢係一個人才，唔畀佢走。

杜詩愛推舉賢才，幾次舉薦知名士人清河人劉統同魯陽長董崇。

東漢初期，法令制度重係好簡陋，皇帝係用璽書來調動兵馬，並冇兵虎符來做憑信，杜詩於是上疏建議設置虎符，朝廷接納。 

杜詩雖在外地做官，但仍留意朝廷大事，經常上奏。佢做咗七年官，政務做得好。建武十四年（38年），佢因為派咗個食客為細佬報仇，俾召去調查，期間病死。杜詩屋企窮，財產唔多，死後冇錢買地落葬。詔令在郡中嘅官邸治喪，並賜咗一千匹絹同佢辦喪事。

科學發明
----

水排（水力鼓風機），利用水力來傳動機械，令皮制嘅鼓風囊連續開閂，將空氣送入冶鐵爐，鑄造農具，既慳力又有效。

參考文獻
----

* 《後漢書》卷三十一
2020年11月21號，美國代表扎爾邁·哈利勒扎德（左）同國務卿蓬佩奧喺卡塔爾多哈會見塔利班領導人阿卜杜勒·加尼·巴拉達爾同蘇海爾·沙欣等人
**塔利班駐多哈辦事處** (粵拼：taap3 lei6 baan1 jyu3 do1 ha1 baan6 si6 chyu3) 係由2010年代初至到2021年塔利班奪取阿富汗政權期間，阿富汗塔利班嘅高級領導人一直駐紮喺卡塔爾首都多哈。塔利班喺嗰度嘅最初目的係開設一個辦公室，以促進塔利班、阿富汗伊斯蘭共和國政府、美國同其他國家之間嘅政治和解。塔利班辦公樓喺2013年啟用後，由於阿富汗伊斯蘭共和國政府反對將呢一個辦公室作為一個流亡政府嘅大使館面目出現，和平談判暫停。塔利班領導人喺卡塔爾政府嘅安排下繼續留喺多哈，條件係辦公室唔可以用嚟處理公共事務。

參考
--

1. ↑  "Taliban close Qatar office in protest at flag removal". *The Telegraph*. telegraph.co.uk. Associated Press. 9 July 2013. 喺10 June 2016搵到.
2. ↑  "Taliban shuts Doha HQ over 'broken promises'". *Al Jazeera English*. aljazeera.com. 9 July 2013. 喺24 August 2021搵到.
3. ↑  Gul, Ayaz (11 February 2019). "Taliban Seeking Recognition of Qatar Office Ahead of Fresh Talks With US". voanews.com. 喺17 March 2020搵到.



|  |  |
| --- | --- |
| Stub icon | 呢篇同卡塔爾相關嘅文係楔位文。歡迎幫維基百科擴寫佢。睇 • 論 • 改 • 歷 |
「壽星仔」跳轉嚟呢度。要睇香港漫畫，請去【**壽星仔 (漫畫)**】。

「壽星公」跳轉嚟呢度。要睇煉奶牌子，請去【**壽星公 (牌子)**】。

 呢篇文講神仙。搵緊第二樣意思嘅話，請睇〈**壽星 (搞清楚)**〉。
壽星公瓷公仔
福祿壽三星瓷公仔
**壽星**係一個可以畀人長壽嘅神仙，唐人拜佢係求長命百歲。民間一般將福星、祿星同壽星夾埋一齊叫福祿壽三星。因為壽星同長命有關，所以好多時就叫長命嘅老人做壽星。後尾重變成叫做生日嘅細路做**壽星女**、**壽星仔**、**壽星妹**。

壽星，又叫**壽星公**，就係**南極老人**，所以南極老人尊稱做叫**南極老人壽德星君**。南極老人又叫**南極仙翁**。南極老人之所以叫南極，其實係同天文有關。南極老人其實係一粒恆星，響天球南半近底之處，所以住響北半球唐人一睇，就好似響最南之處，所以叫南極，但唔係今日講嘅天球南極。呢粒恆星又有兩個名，叫**南極星**或者**老人星**。

拜祭
--

響先秦杜、亳已經有壽星祠，拜佢來祈福壽。南極老人原來係管國運，國命長唔長。到周時已經擴大變成管人長唔長命。秦漢都有為佢起祠。

到咗今時今日，福祿壽三星會做成瓷公仔，放響屋企，寓意成家都有福祿壽。

俗語
--

廣東話俗語有謂『**壽星公吊頸**』，即係話人『嫌命長』，話人唔知到危險，唔知死。另外重有『**倒米壽星**』。

註
-

1. ↑  史記封禪書

參考
--

* 福祿壽星
* 壽星考
呢篇文講喺1891年創辦嘅信義會天主教堂。搵緊前德國教會嘅教堂原址嗰間嘅話，請睇〈**信義會館**〉。
芳村堂
**芳村堂**（粵拼：fong1 cyun1 tong4）係中國廣東廣州一天主教堂，1891年創辦，喺荔灣區芳村信義路27號（下芳村洲頭咀隧道西出入口南邊近信聯街口）。

而家佢係芳村嘅唯一天主教堂。

史
-

呢間教堂最早喺1891年由那夏禮牧師喺培英學校（而家係廣州市培英中學）入面創辦，早期冇定名，期間淨得好少天主教徒參拜。直到民國12年（1924年），因太多天主教徒參拜，所以喺芳村嘅平民大街另起咗間教堂，定名做**平民堂**，隸屬中華基督教廣東分會。中華人民共和國成立後嘅第十一年（1960年），因實行教堂聯合參拜，令好多芳村地區啲教堂合併晒。嗰時喺白鶴洞、水上福音船、芳村堂同呢間教堂合併，統一定名做**芳村堂**，地址亦定喺平民大街嗰邊參拜。1966年8月，因文革爆發，受「剷除一切牛鬼蛇神」思想影響，教堂亦閂咗檔，直到1986年1月17號先至重新開放宗教活動。1993年因起珠江隧道，宗教活動亦一度停辦，即使係珠江隧道喺1995年開通後都冇恢復，直到1997年先至搬到信義路一帶恢復返宗教參拜。

註同攷
---

註
1. 1 2  呢度講嘅「平民大街」係而家嘅白鵝潭風情酒吧街。
2. ↑  呢度講嘅「芳村堂」係信義會嗰間，即係而家嘅信義會館所在地。

攷

1. ↑  〈细数广州不可错过的教堂〉. 《西东》. 搜狐. 2020-10-09.
2. ↑  〈又到圣诞节，你知道广州都有哪些教堂吗？〉. 《聚粤》. 搜狐. 2015-12-25.
3. ↑  〈广州芳村堂举行复堂29周年特别聚会〉. 《福音時報》. 2015-01-30.`{{cite news}}`: CS1 maint: url-status (link)
芳村汽車客運站
 **芳村汽車客運站**（粵拼：fong1 cyun1 hei3 ce1 haak3 wan6 zaam6）
，又叫**芳村客運站**fong1 cyun1 haak3 wan6 zaam6或**芳村汽車站**fong1 cyun1 hei3 ce1 zaam6，係中國廣東廣州嘅一個客運站，喺1999年8月1號營運，位置喺荔灣區芳村花地大道中，龍溪立交附近，地鐵坑口站對面。

主要經營
----

車站主要經營去東莞、佛山、肇慶、深圳、中山、虎門、清遠、江門、珠海、漳州、梅州、汕尾、潮州、汕頭、茂名、韶關、陽江、湛江，外省包括廣西、湖南、江西、福建、湖北、浙江、上海、四川。

附近嘅交通
-----

* 巴士：
芳村客運站總站、坑口（芳村客運站）站
* 地鐵：
1號綫：坑口站

出面網頁
----

* 芳村客运站

| * 睇
* 傾
* 改
廣州嘅汽車客運站 |
| --- |
| 荔灣區 | 滘口 | 芳村 | 廣佛 | 羅沖圍 |
| 越秀區 | 市站 | 省站 | 越秀南 |
| 海珠區 | 海珠 |
| 番禺區 | 番禺 | 廣州南 | 市橋 | 南村 |
| 天河區 | 廣州東 | 天河 | 東圃 |
| 黃埔區 | 黃埔 | 蘿崗 | 東江穗港 |
| 南沙區 | 南沙 |
| 白雲區 | 廣園 | 永泰 | 夏茅 | 湖天 |
| 花都區 | 花都 | 廣州北 | 白雲機場 |
| 從化區 | 從化 | 從化温泉 | 呂田 |
| 增城區 | 增城 | 新塘 | 光明西 | 雁塔 | 派潭 |
中國提倡一帶一路項目，倡議同唔少發展中國家合作，不過喺斯里蘭卡，一帶一路引起咗唔少爭議，當中包括南部深水港漢班托塔嘅租約問題。有評論就認為，包括斯里蘭卡在內，中國利用一帶一路倡議導致唔少國家陷入中國債務陷阱，當地政府還唔到錢就要將土地或港口租借畀中國。

背景
--

2005年當選斯里蘭卡總統嘅馬欣達·拉賈帕克薩，因為斯里蘭卡同泰米爾分離份子長達26年嘅內戰，被國際社會視為人權侵犯者而且被孤立。佢上任後，斯里蘭卡亦嚴重依賴中國嘅經濟支持同軍事設備。

之後，佢曾經提出喺漢班托塔興建一個大型港口，但係唔同嘅可行性研究都表明呢個建議唔可行，而一啲政府邀請過嘅印度企業，亦都拒絕投資。不過，拉賈帕克薩之後就搵到來自於中國政府的進出口銀行，數額為3.07億美元嘅貸款，另外條件係搵承建商嘅過程唔可以公開招標，而係要接受北京指定嘅中國港灣公司作為港口承建方。

2015年選舉後
--------

喺2015年斯里蘭卡總統選舉，當時馬欣達·拉賈帕克薩角逐連任，中國港口建設嘅大筆資金直接流向咗去拉賈帕克薩嘅競選活動，喺中國削弱印度位於南亞影響力嘅行動中，佢被視為一個重要盟友。中國嘅大使甚至干預選舉，直接對當地選民進行遊說，叫佢哋支持拉賈帕克薩。另一方面，當時嘅反對派亦都喺競選活動中大肆宣傳對中國嘅懷疑。

後嚟佢連任失敗落台，但係拉賈帕克薩落台嘅時候，國家債務已經達到448億美元。

新政府未能夠償還應付嘅債務，最後新政府2017年同中國談判，交出咗港口同埋港口周圍15000英畝嘅土地俾招商局港口公司，租期99年。招商局港口公司亦擁有對董事會成員任命同經營嘅決策權。呢次轉讓，令中國得以控制一個距離印度海岸僅幾百英里嘅一片區域，同埋重要嘅商業軍事航道沿線戰略立足點。

現況
--

漢班托塔嘅港口租約，後嚟再被延長多99年，即係去到198年。另外，中國港灣喺斯里蘭卡亦興建咗一個名為可倫坡港口城嘅碼頭，呢份協議一亦包括附近大約50英畝土地，由中國港灣單獨所有，斯里蘭卡對佢無主權。甚至，喺日本首相安倍晉三訪問可倫坡嘅同一天，中國有多艘潛艇喺呢個港口停泊。

去到2019年，當時嘅總統拉賈帕克薩嘅新政府就曾經表示以國家利益為由，希望將港漢班托塔嘅協議案撤銷，並且按最初同意其方式，喺適當時候還錢。但係去到2021年，拉賈帕克薩再度掌權後，中共再向斯里蘭卡借出多5億嘅貸款，結果引發當地市民不滿，亦被斯里蘭卡佛牙寺住持出面指控政府，任由國土淪為「中共殖民地」，同埋向最高法院提出陳情。

另外，受到影響漢班托塔港口債務事件嘅影響，有唔少國家擔心都中國 「一帶一路」戰略會誘使窮國陷入債務陷阱。菲律賓等國亦因此出現排斥「一帶一路」倡議嘅聲音。西方國家亦不時譴責，話一帶一路係中共擴大全球影響力嘅「債務陷阱外交」手段。

參考
--

1. 1 2  Abi-Habib, Maria (2018-06-26). 〈中國如何令斯里蘭卡將漢班托塔港拱手相讓〉. *The New York Times* (繁體中文). ISSN 0362-4331. 喺2021-05-24搵到.
2. 1 2 3 4 5 6 7  自由時報電子報 (2021-02-25). 〈一帶一路債務陷阱》 斯里蘭卡深水港租給中國198年 要不回 - 自由財經〉. 《自由時報電子報》. 喺2021-05-24搵到.
3. 1 2 3  〈撼動一帶一路 斯里蘭卡要索回租借給中國99年的深水港 | 國際〉. 《新頭殼 Newtalk》 (中文). 2019-11-29. 喺2021-05-24搵到.
4. 1 2  〈【「一帶一路」債務陷阱】斯里蘭卡再貸140億元 恐淪中共殖民地〉. 《青年日報》 (臺灣中文). 原著喺2021-05-24歸檔. 喺2021-05-24搵到.
**王敏德**（英文：**Michael Wong**，全名**Michael Fitzgerald Wong**或者**Wong Man-Tak**，1965年4月16號—）係美國籍唐人，香港電影男演員，邵氏兄弟旗下藝人，職業直升機司機同埋愛好者。

簡歷
--

王敏德1983年到香港，佢阿哥係羅素（王盛德），由客串演出新藝城電影入香港娛樂圈。王敏德多數都係演動作片，尤其係大隻佬、警察、特警教官。代表作包括《痴心的我》、《飛虎雄心》、《皇家戰士》及《花旗少林》等，佢兼嚮《飛虎雄心》演香港警察飛虎隊Stone Wong一角，成為「香港十大理想銀幕警察」之一。

2000年，王敏德曾經自資成立電影製作公司，導演文藝片《里情》，女主角由葉童演出。

王敏德個人鍾意揸私人飛機，1998年嚮加拿大考到執照，並考到香港專業飛機師牌照。

王敏德1992年同模特兒馬詩慧結婚，生咗一仔兩女，大女王曼喜同二女王麗嘉分別喺1992年同1995年出世，佢個仔王躍穎就喺1999年出世。

2008年6月，明報新聞講，王敏德揸飛機同國家地理雜誌拍節目，又幫趙世曾揸直升機接送客人，老婆都讚賞。

演出
--

 呢個表唔完整，歡迎**加料**。
### 網絡電視劇

* 2018年：《蝕日風暴》 飾演 王Sir

### 電影

* 拍緊：《毒舌大狀》

出面網頁
----

* 王敏德喺香港影庫嘅資料（繁體中文 - 香港）
* 王敏德喺互聯網電影資料庫嘅資料（英文）
* 王敏德 at AllMovie
* 王敏德喺中文電影資料庫嘅資料
* 王敏德喺豆瓣電影嘅資料（大陸簡體）
* 王敏德喺時光網嘅資料（大陸簡體）
* 〈Michael Wong 王敏德 - 藝人 - 邵氏兄弟國際影業有限公司〉. 《邵氏兄弟》 (繁體中文).
* 王敏德嘅Instagram頁
* 王敏德嘅新浪微博（需要註冊）



|  |  |
| --- | --- |
|  | 呢篇同香港藝人相關係楔位文。歡迎幫維基百科擴寫佢。睇 • 論 • 改 • 歷 |
**紐芬蘭標準時間**（英文：**Newfoundland Standard Time**，簡稱**NST**；法文：**heure normale de Terre-Neuve**，簡稱 **HNT**）係加拿大紐芬蘭與拉布拉多省嘅一個特殊嘅時區，遲過世界協調時間3個鐘頭30分鐘（UTC-03:30），夏令時期間遲過世界協調時間兩個鐘頭30分鐘（UTC-02:30）。

歷史
--

紐芬蘭標準時間係歷史遺留落來嘅習慣。當全球開始應用標準時間來劃分時區嘅時候，紐芬蘭重係一個獨立嘅英國殖民地，因此可以製訂自己嘅標準時間。由於紐芬蘭剛好佔滿晒西四區嘅東半區，而西三區同西四區嘅分界又好接近紐芬蘭嘅首府聖莊斯（St. John's），因此紐芬蘭人就決定以西三區嘅時間加30分鐘，作為自己嘅標準時間。紐芬蘭加入咗加拿大之後，喺1963年，紐芬蘭政府試過用大西洋標準時間來取代紐芬蘭標準時間，但係由於公眾反對太強烈而腰斬。

應用
--

根據紐芬蘭與拉布拉多省嘅法律，成個省都應該用紐芬蘭標準時間，但係實際上，拉布拉多地區祇有南部少數地區跟著紐芬蘭同其他離島用紐芬蘭標準時間，其他地區就通常跟大西洋（夏令）標準時間。從2007年開始，夏令時嘅開始同結束日期，會跟埋加拿大其他省份嘅開始同結束日期，從三月嘅第二個星期日開始，到11月第一個星期日結束。

大西洋地區嘅媒體喺預報節目時間嘅時候，通常會包括埋紐芬蘭標準時間，例如「六點鐘，紐芬蘭五點半」；而紐芬蘭嘅媒體通常就會講「五點半，拉布拉多大部分地區六點」。全國性嘅媒體，例如加廣同加電，都會加上紐芬蘭標準時間，但係為咗遷就全國唔同嘅廣播時間，播音員通常唔會講明幾多點，例如「宜家係（當地時間）六點廿四分，紐芬蘭重有六分鐘到正點」。

註
-

1. ↑  紐芬蘭夏令時間英文叫 **Newfoundland daylight time** 或者 **Newfoundland daylight-saving time**，簡寫 **NDT** 或者 **NDST**，意思係 ｢紐芬蘭日光節約時間｣；法文叫 **heure avancée de Terre-Neuve**，簡寫 **HAT**，意思係 ｢撥快咗嘅紐芬蘭時間｣。

參考
--

1. 1 2  "Standard Time Act (RSNL1990 Chapter S-23; Amended: 2006 c31; 2011 c6)". Queeens Printer. 2012. 喺2022-08-29搵到.
2. ↑  "heure normale de Terre-Neuve". *Grand dictionnaire terminologique* (法文). Office québécois de la langue française. 喺2022-08-29搵到.
3. ↑  "heure avancée de Terre-Neuve". *Grand dictionnaire terminologique* (法文). Office québécois de la langue française. 喺2022-08-29搵到.
4. ↑  "Newfoundland". 原著喺2012-02-11歸檔. 喺2013-08-26搵到.
5. ↑  "Turn Backward, O, Time!" (PDF). The Daily News. 1963-05-27. 原著 (PDF)喺2011-06-17歸檔. 喺2013-08-26搵到.
分子結構，有左旋右旋同構異形體
用作治癌藥
**沙利度胺**，胺一種，化學分子之一，藥一種，學名**Thalidomide**。今為抗癌藥，然而過去有段時間以**反應停**出售，藥物造成災難嘅醜聞，各國引以為戒，收緊藥物規例，人稱反應停醜聞。雖然一度停售，然而一直有研究治療其他病。治癌藥就有品名**Thalomid**，尤其用於治理血癌。另外亦用於醫紅斑狼瘡。隻胺其他名有**酞咪脈啶酮**、**沙利竇邁**等。

一九五三年瑞士藥廠所發明，本為研究抗生素，後認為無用轉售西德藥廠。藥廠取用研究，並發現對神經有抑制之用，一九五七年推出，品名**Contergan**，唐字寫做**反應停**。當初藥為安眠藥，治理失眠、焦慮、緊張，以及害喜，亦即孕吐。喺西德唔使醫生處方就買到。然而藥未有檢驗對孕婦同胎兒影響，幾年之間，造成全球卌六國，過萬蘇蝦畸型，無數胎兒流產。一九六〇年醫生見到畸胎數異常之高，而做調查。雖然未知其關係，據觀察關聯好大，一九六一年十一月廿六日，西德下令停售。

對畸胎有種種假說，有幾十年研究。去到二〇一〇年得出，有類蛋白質叫小腦蛋白，沙利度胺會同佢結合，影響胎兒成長。小腦蛋白喺細胞內，標記要消除嘅蛋白質，沙利度胺會騎劫咗佢，貼錯標記去其他蛋白度。然而其藥理要到二〇一八年先至完全解開。沙利度胺，以及同系嘅藥，會造胎兒畸型，唔限於外形，連內在器官都有影響。究其原因，此等藥會影響部份帶鋅轉寫因子。當中發育有關嘅因子SALL4，畀藥干擾，視為要消滅嘅蛋白質，搞到喪失功能，以致胎兒發育不良。之不過實驗常用鼠類，佢小腦蛋白唔會對SALL4有作用，所以用鼠唔會知道有咁反應。由於基因唔同，人、以及靈長類，以及兔會受影響，而鼠同魚就唔受影響。亦顯示動物試藥無事，唔代表人就會無事。

一九六四年，沙利度胺仍禁之際，以色列醫生試用來畀麻瘋病人，減輕佢結構紅斑帶來嘅痛。效果良好，病人瞓到幾個鐘，而且醒時自己起到身。

攷
-

1. ↑  "Sleep drug banned". The China Mail. 1961-11-27. p. 4.
2. ↑  "Thalidomide promotes degradation of SALL4, a transcription factor implicated in Duane Radial Ray syndrome".
3. ↑  Silverman WA (August 2002). "The schizophrenic career of a "monster drug"". *Pediatrics*. **110** (2 Pt 1): 404–6. doi:10.1542/peds.110.2.404. PMID 12165600.
**沖繩話**（粵拼：cung1 sing4 waa6\*2，琉球文：**沖縄口**，琉球國字頭：ウチナーグチ，拉丁轉寫：Uchinaaguchi；日文：**沖縄方言/沖縄語**おきなわほうげん/おきなわご(Okinawa-hōgen/Okinawago)）係喺日本沖繩縣中南部啲島講嘅琉球文方言，比如慶良間群島、久米島、渡名喜島、粟國島，以及沖繩島南部、沖繩島東面嘅啲島仔。

沖繩話又分成兩個方言：中部（又細分爲首里話同那霸話）、南部。尚真王在位期間（1477年-1526年），首里話定爲琉球國嘅標準語，係皇室同各地貴族講嘅官話。同時首里話亦都成為文學語言，唱琉歌、寫詩都用首里話。而各地生意佬來往多講那霸話。

沖繩縣北部講嘅土話（沖繩島北部到沖永良部島）係遞隻琉球文方言，叫山原話（又叫國頭話）。

要留意一樣嘢：而家叫做「沖繩弁」（弁讀便，cung1 sing4 bin6）嘅話唔係指沖繩話，呢種話係**日文方言**，又叫沖繩日語，而沖繩話係**琉球文方言**。沖繩弁產生自20世紀時日本喺全國強制推行東京話、喺沖繩當地同沖繩話接續而產生嘅方言。（類似於中國強制推普整出嘅南寧普通話）

音韻
--

### 元音

沖繩話有3個短元音/a/、/i/、/u/，同埋5個長元音/aː/、/eː/、/iː/、/oː/、/uː/。其中，/u/、/uː/發音時嘴唇係圓嘅，呢點唔似日文。

### 輔音

|  | 唇音 | 齒齦音 | 齦顎音 | 硬顎音 | 唇音化軟顎音 | 軟顎音 | 聲門音 |
| --- | --- | --- | --- | --- | --- | --- | --- |
| 鼻音 | m | n |  |  |  | ɴ |  |
| 塞音 | p b | t | d~ɾ | t͡ɕ d͡ʑ |  | k ɡ |  | ʔ |
| 閃音 |  |  |  |  |  |  |  |
| 擦音 | (ɸ) | s | (ɕ) | (ç) |  |  | h |
| 近音 |  |  |  | j | w |  |  |
| 喉塞化近音 |  |  |  | ʔj | ʔw |  |  |

攷
-

1. ↑  "Okinawan, Central". 原著喺2012年10月18號歸檔. 喺2013年10月14號搵到.

出面網頁
----

* 首里・那覇方言概説（首里・那覇方言音声データベース）
**自由黨**（じゆうとう，英文Liberal Party）係日本嘅政黨，簡稱**自由**。日本傳媒為咗唔好撈亂佢同自民黨，會就咁簡稱做**由**。佢嘅前身係日本未來黨，後來改名做生活黨，2016年改做依家嘅自由黨。黨代表係小澤一郎同山本太郎，2019年宣佈同國民民主黨合併。

歷史
--

2012年，未來黨喺大選入面慘敗，黨嘅小澤一郎同嘉田由紀子兩派衝突激化，最後勢力較細嘅嘉田出走，黨名叫返「日本未來黨」，而小澤就將黨名改做生活黨，黨徽就用返以前小澤搞嘅另一個黨—國民生活第一個黨徽。

到2014年嘅第47屆日本眾議院議員總選舉，生活黨頹勢未止，由5席輸剩2席，連成為政黨嘅條件都冇埋，後來得以前拍過戲嘅參議員山本太郎入黨，生活黨又湊夠人變返正式政黨，黨名重為佢改做「生活黨同山本太郎同朋友們」（生活の党と山本太郎となかまたち），以示兩者合併。

2016年嘅第24屆日本參議院議員通常選舉，生活黨同一樣係反修憲嘅民進黨、日本共產黨、社民黨結盟，最後有1個人喺比例區贏咗，2個人就用獨立身份贏咗。

到2016年10月12號，生活黨改名做自由黨，呢個名亦係小澤一郎以前喺新進黨瓦解之後用過嘅。

2017年嘅第48屆日本眾議院議員總選舉，當時小池百合子興起，自由黨好多潛在候選人都走去跟小池嘅希望之黨或者由民進黨出走嘅立憲民主黨，打後自由黨直頭話唔用黨嘅名義出選，剩低嘅有3個候選人用獨立身份出戰，最後連任嘅小澤一郎同玉城丹尼當選。

2018年，玉城丹尼走去選沖繩縣知事，辭咗國會議員個位，眾議院就得返小澤一個。最後玉城丹尼當選沖繩縣知事。冇耐之後，走咗去立憲民主黨嘅日吉雄太退黨，返去自由黨。自由黨又可以保持到眾議院會派嘅地位。

2019年1月24號，自由黨宣佈同國民民主黨喺國會入面組成統一會派。到咗4月26號，自由黨同國民民主黨合併，除咗山本太郎之外，所有國會議員都入咗國民民主黨，自由黨宣佈解散。

睇埋
--

* 自由民主黨
* 民主黨
* 希望之黨
* 立憲民主黨

| * 睇
* 傾
* 改
日本 日本政黨 |
| --- |
| 符合正式政黨條件嘅組織 | 

|  |  |
| --- | --- |
| 執政黨 | 
自由民主黨 · 公明黨
 |
| 在野黨 | 
立憲民主黨 · 日本維新會 · 日本共產黨 · 國民民主黨 · 令和新選組 · 參政黨 · 社會民主黨 · NHK黨
 |

 |
| 院內會派 | 
沖繩之風 · 碧水會
 |
**朱穆之**（1916年12月25號—2015年10月23號），江蘇江陰人，係中華人民共和國記者。1937年喺北京大學外語系畢業。1938年4月加入中國共產黨。曾任新華社社長、文化部部長、國務院新聞辦公室主任等職。

生平
--

1933年起喺北京大學外語系學習，參加一二九運動、中華民族解放先鋒隊。1937年起，任南京《金陵日報》編輯，山東聊城、臨清專署秘書。1939年後，任八路軍一二九師政治部宣傳部、統戰部副部長，太行分局宣傳部科長，北方局宣傳部秘書，晉冀魯豫中央局宣傳科科長，新華通訊社特派記者、臨時總社蔣管區組組長、解放區部主編、編輯部副主任、社委會成員、編輯委員會成員、第二副總編輯。

1949年後，任新華社副總編輯、副社長、編委會黨組第二書記。文化大革命中受迫害、被關押勞動。1972年9月後，任新華社社長、黨嘅核心小組副組長、組長、黨組書記，中共中央宣傳部副部長兼中央對外宣傳小組組長，文化部部長、黨組書記，國務院新聞辦公室主任，中國人權研究會會長。2004年3月離休。

係中共第十、十一、十二屆中央委員，中顧委委員，中紀委委員，第二、三屆全國人大代表，政協第二屆全國委員會委員、第五屆常務委員。

2015年10月23號，朱穆之過身，終年99歲。

參考
--

1. ↑  〈朱穆之同志逝世〉. 人民日報. 喺2016年10月24號搵到.
2. ↑  〈原中顾委委员朱穆之逝世 曾智斗"四人帮"(图)〉. 鳳凰網. 喺2016年10月24號搵到.
3. ↑  〈原中顾委委员、新华社原社长朱穆之病逝，享年99岁〉. 澎湃新聞. 喺2016年10月24號搵到.

|
|  |
| 政府職務
 |
| 前任：**新組建** | **國務院新聞辦公室主任**1991年1月－1992年12月 | 繼任：**曾建徽** |
| 前任：**周巍峙** | **文化部部長**1982年5月－1986年6月 | 繼任：**王 蒙** |
| 前任：**張紀之** | **新華社社長**1972年9月－1977年12月 | 繼任：**曾 濤** |
**廣東電視塔**係中國廣東省廣州市入面嘅其中一座塔，呢座塔重可以嗌**廣東電視發射塔**同**越秀山電視塔**呢兩個名，呢座塔响越秀公園入面嘅越秀山北邊，西邊冇幾遠就係北秀湖同越秀公園北門，北邊對住廣州電視台同廣州電視塔。

介紹
--

呢座塔喺1959年嗰陣逳手，1965年落成。成座塔有200米高，海拔（挾埋越秀山北峰）有250米咁高。由於呢座塔响越秀山入面，所以咪嗌咗越秀山電視塔。電視塔入面重有平臺可以畀遊客入去座塔入面睇嘢嘅。而塔身入面嘅「加多寶」係依家中國最大嘅戶外霓虹燈廣告。

依家廣東電視台、南方電視台嘅電視頻道都係從呢座塔FAX個地面電視信號到成個廣東同香港、澳門，及廣西嘅東邊地區。雖然話廣州電視台都用過呢座塔嚟將個電視信號FAX到成個廣州地區，但到咗1990年，由於廣州電視台附近嘅廣州電視塔已經起好咗，所以廣州電視台就唔用呢座塔喇。

使用方
---

依家係廣東電視臺珠江頻道等其它電視頻道都係用呢座塔FAX啲信號到成個廣東省同香港、澳門，重有廣西壯族自治區東邊嘅地區。

附近嘅交通
-----

* 巴士站

電視塔站
越秀公園北門站
* 廣州地鐵

2號綫：
越秀公園站（越秀公園正門方向）、廣州火車站（越秀公園北門方向）
5號綫：
廣州火車站（越秀公園北門方向）

睇埋
--

* 廣州塔
* 廣州電視塔
* 塔 (現代式)
唔好同**廣東路**搞亂。
廣東道北端位置
新港中心廣東道入口
**廣東道**（英文：**Canton Road**）係香港一條馬路，響九龍半島西便，由半島頭尖沙咀向北伸入官涌、油麻地，直至旺角，差啲到深水埗。佢南便接住梳士巴利道，而北面就駁住荔枝角道。廣東道大致同彌敦道平行。因為規劃變化，家下廣東道有少部份係斷開，分成四截。全香港最大嘅門牌冧巴，就響廣東道，即係旺角1239號。

歷史
--

1887年，九龍倉碼頭側邊開咗條馬路，當時英文叫**MacDonnell Road**，中文叫**麥當奴道**。個名以當時香港總督麥當奴命名。到咗1909年3月，為免同香港島另一條麥當奴道撈亂，佢就同附近街道一樣，改用香港附近通商各城為名。九龍呢條麥當奴道，就以當時大清廣東省城為名，即後尾中華民國同中華人民共和國嘅廣州市。就咁，條路英文就叫**Canton Road**，中文就由於翻譯失誤，誤譯**省城道**做**廣東道**。

條路跟住九龍市區向北發展而伸長。佢原本係貼近半島西岸，不過多次填海之後，除咗尖沙嘴一段，同海隔好遠。1970年代，香港政府將官涌近佐敦道碼頭一段，向西改駁渡船街，而側邊一段路，亦變成九龍佐治五世紀念公園。所以，佐敦道以南以北兩段就斷開咗。佐敦道以北路段，近窩打老道，因為規劃咗做油蔴地果欄斷開。後尾香港房屋協會響油蔴地近眾坊街起駿發花園，呢段廣東道剷走咗來起呢個屋苑。

九廣鐵路公司計劃起九龍南線嗰陣，有諗過響尖沙嘴海港城邊起廣東道站，同海港城業主九龍倉傾，不過因為傾成本分擔傾唔掂數，最後都冇起到。不過近官涌嘅九龍西站，都係響廣東道側邊，就響舊時佐敦道碼頭巴士總站個位度。

沿路主要建築
------

美國Hard Rock Cafe餐廳，尖沙咀一段
* 旺角街市
* 駿發花園
* 甘肅街玉器市場
* 西貢街遊樂場
* The Austin/Grand Austin
* 九龍佐治五世紀念公園
* 戲曲中心
* 港景峰
* 麗澤中學
* 廣東道官立小學
* 中港城／中國客運碼頭
* 海港城
* 新港中心
* 北京道一號
* 1881

參考
--

1. ↑  《九龍街道命名考源》梁濤 著，第六頁，市政局出版，1993年
2. ↑  《香港歷史文化小百科16－趣談九龍街道》 爾東 著，第77-78頁，明報出版社，2004年11月，ISBN 962-8871-46-3

|  |  |
| --- | --- |
|  | 維基同享有多媒體嘅嘢：**Canton Road** |
**廣東音樂**就係專指流行於廣東珠江三角洲一帶嘅器樂曲，形成於清末十九世紀中後期，而家喺廣州、台山、香港、澳門等地依然流行，亦稱為「粵樂」。好多樂曲係由粵劇過場音樂、民歌等等演變而來嘅。通常來講，廣東音樂音色清脆明亮，節奏活潑歡樂。

樂器同演奏技巧
-------

樂器方面，廣東音樂早期常用嘅樂器有二弦、提琴、月琴、橫簫（即係笛子）同三弦，又稱為「五架頭」。由於二弦嘅聲音比較粗獷，後人叫佢做「硬弓」。1926年，喺上海長大嘅呂文成將滬人演奏嘅二胡傳入香港、廣州，並且改用鋼弦，今人稱之為高胡（又叫粵胡），高胡嘅音色比較細膩，所以又叫「軟弓」。高胡係主奏樂器，加埋揚琴同秦琴，稱為「三件頭」。除咗上述樂器，常用嘅樂器重有喉管、洞簫、椰胡、琵琶等等。敲擊方面就常用卜魚、沙的、碰鈴、木魚。由於廣東地區同外國通商較早，廣東音樂亦都受到西方音樂影響，有時會運用西方樂器，比如小提琴（又譯作「梵鈴」，violin）、色士風（saxophone）、木片琴、結他等等。

樂曲結構同演奏風格
---------

廣東音樂嘅樂曲多數係器樂小品，結構短小，大多數樂曲一氣呵成，但亦有尐樂曲速度、板式（節拍）變化多端，好似《雙聲恨》、《昭君怨》等等。廣東音樂經常表現出跳躍嘅、活潑嘅旋律，例如經常大幅度嘅音高跳動。演奏者喺演奏時會即興「加花」，即係加上裝飾音，令旋律更加豐富。

著名音樂家及樂曲
--------

《彩雲追月》
著名嘅曲目有清末嚴老烈創作嘅《旱天雷》、《餓馬搖鈴》、《漢宮秋月》、《雨打巴蕉》等，民國1920年代呂文成創作嘅《平湖秋月》、《步步高》、《醒獅》，以及聶耳創作嘅《金蛇狂舞》等。余其偉、陳錦標、麥偉鑄等等近年亦試過創作廣東音樂。

廣東音樂有一點同其他中樂風格唔同嘅係，廣東音樂出到一批專職嘅作曲家寫歌。喺漢人歷史上，音樂方面嘅職業普遍都低賤一啲，例如琵琶女係妓藉，係一種「賤戶」，搞到多數民系嘅傳統音樂都係舊時曲牌，好少可會有作者署名；相比之下，歐洲人－無論西歐定東歐－喺呢方面好唔同，好似奧地利嘅莫札特同俄羅斯嘅柴可夫斯基都入得到宮廷嘅，音樂職業一啲都唔低賤。廣東音樂呢一點有少少畀歐洲影響到，音樂人嘅地位比較高，有好似嚴老烈、何氏三傑等嘅作曲家出到頭，有得喺啲作品嗰度署名。

廣東音樂曲目
------

* 旱天雷
* 三潭印月
* 餓馬搖鈴
* 漢宮秋月
* 雨打大蕉
* 賽龍奪錦
* 娛樂升平
* 平湖秋月
* 醒獅
* 步步高
* 金蛇狂舞
* 禪院鐘聲
* 分飛燕

睇埋
--

* 廣東民族樂團
* 古典樂

出面網頁
----

* 廣東音樂多面睇
* 康樂及文化事務署－廣東音樂系列

| * 睇
* 傾
* 改
粵文化主題 |
| --- |
|  |
| 史 | 南越 · 大唐 · 南漢 · 趙宋 · 大元 · 大明 · 大清 · 中華民國 |
| 語言 | 廣東話 · 台山話 · 廣西平話 · 大粵港諺語 · 粵語俗語 · 古百越語底層 |
| 建築 | 竹筒屋 · 鑊耳屋 · 蠔殼屋 · 唐樓 · 僑墟 · 園林 · 東山洋樓 · 開平碉樓 · 五層樓 · 陳家祠 |
| 視藝 | 牙雕 · 玉雕 · 粵繡 · 潮州木雕 · 剪紙 · 盆景 · 書風 · 廣彩 · 傢俬 · 畫派 · 高州角雕 |
| 演藝 | 大戲 · 南音 · 廣東話民歌 · 廣東話童謠 · 南海潮 (歌) · 粵樂 · 粵胡 |
| 文學 | 粵詩 ·  粵謳 · 詩派 · 嶺南三家 · 嬉笑集 · 全粵詩 · 竹枝詞 · 木魚書（花箋記） |
| 飲食文化 | 廣東菜 · 廣州菜 · 順德菜 · 太史菜 · 譚家菜 · 飲茶 · 點心 · 涼茶 · 糖水 · 廣東十大名酒 · 四大名果（香蕉 · 荔枝 · 菠蘿 · 木瓜） |
| 功夫 | 洪拳 · 詠春 · 蔡李佛拳 · 周家拳 · 屠龍拳 · 蝴蝶雙刀 |
| 哲學思想 | 嶺南儒學 · 東塾學派 · 八桂學派 |
| 民間習俗 | 行花街 · 打醮 · 飄色 · 醒獅 · 賣懶 · 扒龍船 · 年例 · 廣府廟會 · 嫁娶屋 · 打小人 · 執骨 · 請籃姑 · 補天穿 |
| 地方神靈 | 北帝 · 華光 · 關帝 · 呂純陽 · 龍母 · 金花娘娘 · 土主 · 醫靈 · 張王爺 · 主帥康公 · 伏波 · 玄壇真君 · 譚公 · 侯王 · 曹主娘娘 · 包公 · 草聖大王 · 媽祖 · 洪聖 · 黃大仙 |
| 象徵物 | 木棉花 · 三板 |
| 其他 | 粵商 · 五羊傳說 · 廣州十三行 · 廣府民間故事 · 羊城八景 · 田棋 · 異物志 · 廣東新語 |
| 相關文化 | 香港文化 · 澳門文化 · 越南文化 |
| 文化中心 | 廣州 · 東莞 · 佛山 · 香港 |
| 地理 | 珠江 · 五嶺 |

1. ↑  Maes, 140; Taruskin, *Grove Opera*, 4:664.
香港中文大學喺香港係兩間最悠久歷史嘅大學之一，亦因為咁，中文大學產生咗一啲屬於佢哋自己嘅文化事物。

例子
--

### CUSIS

CUSIS本來意思係中大學生資訊系統（Chinese University Student Information System），但伺服器嘅表現問題，不時成為中大人批評或者開玩笑嘅對象。有啲同學因為選擇自己嘅科目面對阻滯，不時會喺網上面話「屌CUSIS老母」。之後甚至有名為CUSIS老母嘅Facebook Page出現，佢哋嘅Admin喺2013年，仲連同其他中大學生，拍咗一個惡搞張國榮歌曲《Stand Up》嘅MV。

另外，2015年11月18號晚上，中大喺於新亞書院圓形廣場舉行「山城睇波」直播，中大政治與行政學系副教授馬嶽有份做旁述，佢接受《大學線》訪問嘅時候亦講笑話，冇諗過喺呢次賽事上網搶飛，「因為一定變CUSIS」，揶揄呢個系統嘅伺服器經常失靈。

參考
--

1. ↑  〈CUSIS剝奪學習自由——選科與教育的關係〉. 《中大學生報 Chinese University Student Press》. 喺2021-07-27搵到.
2. ↑  〈文明選課 | 輔仁文誌〉. *www.vjmedia.com.hk*. 原著喺2021-07-27歸檔. 喺2021-07-27搵到.
3. ↑  〈中大生重拍張國榮MV〉. 《都市日報》. 2013-04-25.`{{cite news}}`: CS1 maint: url-status (link)
4. ↑  〈香港中文大學《大學線》U-Beat Magazine, CUHK - 【山城講波】〉. *www.facebook.com* (英文). 喺2021-07-27搵到.`{{cite web}}`: CS1 maint: url-status (link)
螢の祭2006主埸地入口
螢の祭2006攤位遊戲埸地
螢の祭2006嘅撈金魚屋台
**螢の祭**（螢之祭、Flyfire Festival）係香港專業教育學院觀塘分校舉辦嘅同人誌即賣會同埋港式日本祭典，簡稱「螢祭」。由2005年起已舉辦咗2屆。

概要
--

螢の祭係由香港專業教育學院觀塘分校『印刷及數碼媒體系』（PDM）主辦、觀塘分校嘅學生會同學生事務處協辦。而計劃、統籌、執行方面由屬下 PDM 『數碼動畫及漫畫角色設計高級文憑』（61340）嘅學生負責。

活動嘅目的係希望推動日本嘅同人誌、cosplay同潮流文化進入香港，並鼓勵時下青少年創作漫畫同動畫，大膽咁發表自己嘅作品，為漫畫創作人提供平台互相學習，甚以推動香港嘅漫畫創作同藝術設計哩啲創意工業嘅發展。另外希望提供交流空間畀 Cosplay 愛好者。而螢の祭個名係嚟至日本夏祭。

地喺香港專業教育學院觀塘分校嘅校舍係依家嘅舉辦場。不過，因為學院裏面嘅主辦部門 PDM 計劃喺2009/2010年度同沙田分校『設計系』同葵涌分校『時裝及紡織系』合併，之後會搬去調景嶺嘅香港知專設計學院，因此 蛍の祭2009年同之後嘅活動好可能喺新校舍舉行。

主要內容
----

### 2005年

第一届主要內容係同人誌即賣會、同人原稿比賽同cosplay；而大會主埸地（學院禮堂）有cosplay比賽。但學院當時裝修緊，所以活動場地上有唔少限制。

### 2006年

早喺螢の祭2006開始之前，喺7月25日於奧海城2期舉行咗《螢の祭2006記者會暨印刷及數碼媒體系作品展》，該日展出以夜祭為題嘅巨型繪畫。當日請到2005年香港小姐冠亞軍葉翠翠同陸詩韻作嘉賓。
喺嗰年節目除2005年原有嘅節目外，亦加咗Cosplayer訪問、日式攤位遊戲同埋首屆夜祭。而新增的攤位如下：（可以睇埋緣日嘅屋台）。

* 撈金魚
* 釣水球
* 射的（丫叉版）
* 拋彩虹

至於夜祭則是為鍾意日本文化嘅朋友而設，因而參考咗日式的手法，希望能帶出大和情懷與香港風格的祭典。而節目方面就由學院嘅師生負責，仲還邀請刑同人團體作舞蹈表演。

### 2007年

「蛍の祭2007」由2006年尾開始籌備，喺9月15-16日舉行，有Cosplay大賽，同人攤販，撈金魚，許願木牌，而夜祭更有盆踊（盆舞），引來一大班入場者共舞。

### 2009年

螢之祭2009banner圖
螢之祭2009場刊封面
主題係**想‧創**，喺2月7-8號舉行，接近中國情人節，活動以中國風格並加入香港文化，有同人誌展銷會、原畫比賽、Cosplay比賽、20分鐘即場繪畫比賽、夜祭、攤位遊戲，並加入有中國風味嘅猜燈謎活動，燈謎分唔同難度。兼且重有吉祥結嘅速「繩」班，同埋以模仿中國同日本特色同埋傳統嘅求籤。

歷屆舉辦日期
------

* 螢の祭2005
	+ 2005年9月10日-9月11日
* 螢の祭2006
	+ 2006年9月16日-9月17日
* 蛍の祭2007
	+ 2007年9月15日-9月16日
* 螢之祭2009
	+ 2009年2月7日-2月8日

以上日子都係星期六同星期日

睇埋
--

* Comic Market
* 開拓動漫祭
* 祭 (日本)
* 同人誌

備注
--

1. **^** 2005至2007年係用半日半中嘅「螢の祭」。寫成全日文嘅「蛍の祭」。

參考
--

* 螢の祭2005年同2006年場刊。

出面網頁
----

* 螢之祭2009官方網站
* 螢之祭2009官方論壇
* 螢之祭2009官方BLOG
* 螢之祭2009 FACEBOOK GROUP
* 螢之祭公式網頁（暫時關閉）
* 螢之祭2006公式網頁（Geocities嘅存檔）

| * 睇
* 傾
* 改
**香港專業教育學院** |
| --- |
| **■柴灣校組■** | 柴灣分校 · 黃克競分校 · 李惠利分校 |
| **■青衣校組■** | 青衣分校 · 摩理臣山分校 · 屯門分校 |
| **■沙田校組■** | 沙田分校 · 葵涌分校 · 觀塘分校 |
| **關連院校** | 中華廚藝學院 · 工商資訊學院 · 才晉高等教育學院  香港知專設計學院 · 青年學院 · 海事訓練學院 · 高峰進修學院 |
| ***VTC機構成員*** |
洋船街南固臺地基，外貌係一道石牆
南固臺嘅建築美
樹蔭影照下嘅南固臺
**南固臺**係香港一座古老大屋，嚮香港島灣仔船街55號，堅尼地道以北，近捷船街，係香港一級歷史建築。 南固臺樓高2層，有天棚，佔地200平方米，嚮船街以南最高點，冇車路到，上落有百石級，建築風格揉合中西文化，正面個樣好似1914年起好嘅甘棠第。大屋外牆主要用紅磚砌，係啲人所講嘅紅磚屋。

環境
--

南固臺嚮船街街尾，自建私家路麻石砌樓級通大門。南固臺唔算係掘頭路，因為有小路通上半山區堅尼地道，即係近嘉諾撒聖方濟各書院小學部東邊。

南固臺有唔少鬼屋原素。大門外面係斜坡同樓級，長年生咗唔少野樹，陰陰沉沉。斜坡上倒滿幾廿年嚟嘅建築廢料，有唔要嘅神主牌同洗手盤。船街路面有沙井，地底係地下水道，沙沙流水聲。嗰度有流浪貓成群出沒，深宵貓叫。

傳聞
--

南固臺係1918年由當時富商杜仲文起，之後轉手畀細佬杜澤文。杜澤文係永安百貨副司理，1945年死咗，之後間屋一直冇人理。

而家
--

2008年，合和實業發展灣仔南面，打做香港地產品牌叫做The East，媲美太古地產嘅品牌Island East。嚮11月胡文新承諾幫手保育活化南固臺。

參考
--

1. ↑  船街南固台地圖
2. ↑  灣仔船街南固台
3. ↑  香港南固台鬼屋[*失咗效嘅鏈*]


|  |  |
| --- | --- |
|  | 維基同享有多媒體嘅嘢：**Nam Koo Terrace** |
**香港  
南區**| 

|  |
| --- |
|  |

 |
|  |
| 地區 | 香港島 |
| 大細 | 38.95平方公里（第9位） |
| 人口（2006年） | 275,162（第15位） |
| 人口密度 | 7,083/平方公里（第11位） |
| 成立日期 | 1981年12月4號 |
| 區議會主席 | 馬月霞小姐 |
| 區議會選區數 | 17 |

**南區**係香港十八區之中嘅其中一區，喺香港島南岸。喺2000年嗰陣人口有282,400。

地理
--

南區對住南中國海，背靠住山同埋水塘，北面有郊野公園。東面係半鄉郊嘅地帶，有香港最多人去嘅泳灘。西面係住宅區同埋工業區。

地方同景點
-----

區內嘅地方：

* 香港仔
* 鴨脷洲
* 鶴咀
* 深水灣
* 薄扶林
* 淺水灣
* 石澳
* 壽臣山
* 赤柱
* 華富

區內嘅島：

* 鴨脷洲
* 鴨脷排
* 狗脾洲
* 羅洲
* 龍山排
* 火藥洲
* 熨波洲
* 五分洲
* 銀洲 (南區)
* 大頭洲 (南區)
* 頭洲

旅遊景點有香港仔嘅畫舫同埋漁港、海洋公園、淺水灣泳灘、重有赤柱市集。

交通
--

入南區嘅主要道路有薄扶林道、香港仔隧道、黃泥涌峽道同埋大潭道。有多條巴士線提供往來港島北岸以至九龍新界嘅點對點服務。

鐵路方面，港鐵南港島綫依家服務緊呢一區入面嘅海洋公園、黃竹坑同埋鴨脷洲，分別係海洋公園站、黃竹坑站、利東站同海怡半島站，南港島綫喺南區以外嘅唯一一個站喺金鐘站，搭客可以喺度轉港島綫、荃灣綫、東鐵綫抑或係其他交通工具往來各區。呢條線通車之後，同呢條服務範圍接近嘅香港仔隧道塞車減少咗好多。

而建議緊嘅南港島綫（西段）亦都會經過呢一區西部嘅香港仔、田灣、華富、數碼港同埋瑪麗醫院，喺兩端嘅終點站香港大學站同黃竹坑站分別可以轉乘港島綫同南港島綫。

睇埋
--

* 南區區議會

參考
--

1. ↑  〈南港島線通車後 香隧擠塞減少 巴士仲有咩搞？ | 黃俊邦〉. 《香港獨立媒體網》. 喺2021-04-28搵到.

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| 睇 • 論 • 改 • 歷香港特別行政區政區 |
| --- |
|  |
| 國別：中華人民共和國 |
|  |
| 香港島 | 中西區 - 灣仔區 - 東區 - 南區 |  |
|  |
| 九龍東 | 黃大仙區 - 觀塘區 |
|  |
| 九龍西 | 深水埗區 - 油尖旺區 - 九龍城區 |
|  |
| 新界東 | 北區 - 大埔區 - 沙田區 - 西貢區 |
|  |
| 新界西 | 元朗區 - 屯門區 - 荃灣區 - 葵青區 - 離島區 |

 |
**黃復興黨部**係中國國民黨昔日嘅特種黨部之一，亦係中國國民黨目前唯一嘅專業黨部，佢嘅正式名係「國軍退除役人員」黨部，一般以佢代號「黃復興」稱呼。黃復興黨部成員包括退役官兵同家眷，同埋行政院國軍退除役官兵輔導委員會所屬事業機構成員，由於佢成員佔黨員比率高同高投票率，有左右黨內選舉同國民黨初選嘅影響力。

簡介
--

1955年10月，蔣經國為咗維護榮民權益同團結退除役官兵支持國民黨嘅政策，研擬籌設榮民專屬黨部。1956年7月，「國軍退除役就業人員黨部」正式成立，代名「黃復興」，寓意「炎黃子孫，復興中華」。因此，呢個退除役官兵組成嘅國民黨組織俗稱為「黃復興黨部」，而地區黨部就以「黃國Ｘ黨部」稱呼（例如基隆市係「黃國基黨部」）。

黃復興黨部近十幾年最有名嘅代表人物係許歷農，而新黨同黃復興黨部嘅關係更有深厚淵源。而家黃復興黨部成員大多係外省籍，喺眷村出身。

攷
-

1. ↑  9萬黃復興大軍 左右黨魁勝負關鍵，自由時報
2. ↑  黃復興全力挺洪秀柱？ 黨員：未必，聯合報

睇埋
--

* 王師凱黨部
* 劉中興黨部

連出去
---

* 黃復興黨部（正體中文 - 台灣）

|  |  |
| --- | --- |
| Stub icon | 呢篇**黃復興黨部**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
**竹下登**（日文：たけした のぼる，1924年2月26號—2000年6月19號），係日本政治人，曾經做過島根縣議會議員、眾議院議員、內閣官房長官、建設大臣、大蔵大臣、內閣總理大臣、自由民主黨幹事長同埋總裁。榮譽係大勳位正二位。

生平
--

竹下響島根縣飯石郡掛合村（即依家嘅雲南市）出世，係生意人竹下勇造大仔，名士竹下儀造大孫。家族生意係做釀酒，經營一間鋪「竹下酒造」。

中學時期決定唔做家族生意，改做政治人，但響升高中嗰陣考試唔合格，被逼讀第一早稻田高等學院（即依家嘅早稻田大學）。1944年正式參軍，同年娶政江做老婆。1945年阿媽病死，老豆勇造忍唔住冇老婆嘅孤單，開始騷擾政江。政江唔知點算好，諗住話畀竹下登，點知竹下反而鬧返政江轉頭，結果政江自殺。

日本二戰投降之後，竹下登返到鄉下，因為政江而同老豆反面，搬出去住。1946年再娶直子做老婆，點知直子響結婚四個月後就生仔，有人懷疑呢個仔嘅親生老豆唔係登，而係勇造，所以竹下冇當呢個仔係自己親生仔。

之後做過先生，1951年當選島根縣議會議員。1955年做眾議員高橋圓三郎嘅秘書，點知高橋響做緊期間死咗，所以就由竹下接任佢個位。竹下其中一個政治盟友係佐藤派嘅橋本登美三郎，1964年佐藤榮作做首相嗰陣，響橋本嘅推薦下竹下做咗內閣官房副長官。同時之間，佢將大女一子嫁畀前內閣副總理金丸信個仔康信。

1985年竹下帶頭反田中角榮，而田中又突然暈低，搞到田中派分裂。竹下見到後，就響1987年成立「竹下派」。同年11月做內閣總理大臣，係昭和年代最後一位首相。但響佢強行加入消費税，已經有好多人唔鍾意佢。1988年畀人爆出日本四大醜聞之一「瑞可里醜聞」，懷疑竹下收咗錢幫人哋上市，導致好多政治人都畀差人拉咗，再加上佢個秘書青木伊平突然自殺，動搖咗成個政界。最後竹下響1989年6月3號唔撈。

響唔撈首相後，都一直響政界keep住一定嘅影響力。直至1992年，佢又畀人爆同東京佐川急便事件、皇民黨事件有關，最後仲查到原來當初就係竹下收咗親家金丸信嘅錢，去封殺皇民黨。呢件事搞到自民黨嘅支持度跌得好犀利，最後要將竹下踼出黨去平息事件。同時，原先屬於竹下派嘅羽田孜另搞社會黨，竹下派影響力銳減。

1999年入院，身體開始轉差，2000年病死，終年76歲。而佢個政治飯碗就由同父異母細佬竹下亘接任。

屋企
--

竹下登同前任太太政江冇仔女，同後一任太太直子有三個女，分別係大女一子、二女丸子、三女公子。其中二女丸子嫁畀竹下其中一個秘書內藤武宣，生咗一個仔一個女，分別係大女影木榮貴（原名內藤榮子）同埋大仔DAIGO（原名內藤大湖）。而三女公子就嫁畀竹中祐二。

名譽博士
----

* 中國人民大學名譽博士（1994年8月23號）

攷
-

1. ↑  〈名誉博士学位批准、授予名单（截至2008年12月）〉 (XLS) (簡體中文). 中華人民共和國教育部.第51項
一個人喺度玩攀岩；好似攀岩呢啲極限運動，感覺追求度高嘅人會覺得好過癮，因為新鮮刺激。
**感覺追求**（粵拼：gam2 gok3 zeoi1 kau4；英文：**sensation seeking**）喺性格心理學上係指一種特質（trait）。如果話一個人有感覺追求嘅傾向，意思係話佢鍾意係噉接觸啲新同刺激嘅事物。

概論
--

睇埋：心理犒賞
感覺追求源於「唔同人鍾意唔同嘢」：有啲人可能覺得一啲低風險低刺激性嘅活動（例如坐喺電視前面一路食雪糕一路睇合家歡嘅戲）夠嗮過癮；另一方面，又有一啲人硬係比較鍾意高風險高刺激性嘅活動（例：攀岩）；如果話一個人有感覺追求嘅傾向，意思係話佢鍾意係噉接觸新同刺激嘅事物。

感覺追求傾向嘅體現可以視乎一個人嘅第啲性格特質而有異。舉個例說明，如果佢有感覺追求傾向得嚟又衝動，就有可能會為咗貪新鮮而吸毒，但如果佢有感覺追求傾向得嚟又有自控能力，就可能會比較傾向用「試玩多啲唔同嘅視像遊戲」等冇咁有害嘅方法嚟展現佢嘅感覺追求傾向。

睇埋
--

* 衝動
* 犒賞系統
* 沉悶
* 極限運動

攷
-

1. 1 2  Harden, K. P. Mann, F. D. Grotzinger, A. D. Patterson, M. W. Steinberg, L. Tackett, J. L. & Tucker-Drob, E. M. (2018). Developmental differences in reward sensitivity and sensation seeking in adolescence: Testing sex-specific associations with gonadal hormones and pubertal development (PDF). *Journal of personality and social psychology*, 115(1), 161.
2. ↑  Shulman, E. P. Harden, K. P. Chein, J. M. & Steinberg, L. (2015). Sex differences in the developmental trajectories of impulse control and sensation-seeking from early adolescence to early adulthood (PDF). *Journal of youth and adolescence*, 44(1), 1-17.

文獻
--

* Zuckerman, M. (2007). *Sensation seeking and risky behavior*. American Psychological Association.

拎
-

* Marvin Zuckerman, Big Think.
* Are You a Risk Taker?.
* Desperately Sensation Seeking: Fear, Reward, and the Human need for Novelty.
離子互換聚合物嘅珠珠
**離子互換聚合物**，**離子交換樹脂**係一種用聚合物或樹脂來進行離子交換嘅嘢。係由唔溶喺水嘅 Matrix 做成。一般都係細細粒、白色或者啡色嘅珠珠（0.25–0.5 mm 半徑）。呢啲珠珠有好多窿窿罅罅，形成好大表面面積，捉咗一啲離子去個 Matrix 度，又放啲出嚟。有好多種唔同款式嘅離子交換樹脂。

用
-

### 水嘅軟化

軟化水離子交換軟化水離子交換
因為硬水影響機器操作、水輸送系統、清潔劑難起泡呢啲問題。軟化啲水可以用離子交換樹脂，用鈉離子代替硬水裏頭嘅鎂同鈣離子，四粒 Na+ 換兩粒 Ca2+。呢隻聚合物可以「叉」得翻，冇效嘅樹脂，只要用高濃度嘅鹽水（裏頭有好多鈉離子）嚟沖過之後，可以再用。 

### 水嘅淨化

離子互換聚合物將水裏面嘅銅，一種有毒物，同埋影響健康嘅金屬離子（鎘或鉛）拎走，然後換上鈉同鈣離子。
有部份離子互換聚合物將氯氣同埋有機污染物拎走，一般用有機活性炭撈埋互換聚合物整成，有一隻互換樹脂叫 MIEX，用「磁力」離子互換。屋企用嘅淨水離子互換聚合物一般冇得「叉」，即係用完就要掉。 

|  |  |
| --- | --- |
| Stub icon | 呢篇**離子互換聚合物**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
|  |
| --- |
| **八卦** |
| 

後天圖| 巽 | 離 | 坤 |
| 震 |   | 兌 |
| 艮 | 坎 | 乾 |

 |
| 

先天圖| 兌 | 乾 | 巽 |
| 離 |   | 坎 |
| 震 | 坤 | 艮 |

 |

離卦

  

**離卦**，或者就咁叫**離**，係八卦其中一卦，畫做☲ ，代表火。佢同時係六十四卦之中嘅第三十卦，上下卦都係八卦之中嘅離卦，即係☲ ，都係代表火，所以離卦就畫成。為咗方便記住卦象，佢有個名叫**離為火**。

卦辭
--

利貞，亨。 畜牝牛，吉。

彖曰：離，麗也﹔日月麗乎天，百谷草木麗乎土，重明以麗乎正，乃化成天下。 柔麗乎中正，故亨﹔是以畜牝牛吉也。

象曰：明兩作離，大人以繼明照於四方。

爻辭
--

初九：履錯然，敬之無咎。

六二：黃離，元吉。

九三：日昃之離，不鼓缶而歌，則大耋之嗟，凶。

九四：突如其來如，焚如，死如，棄如。

六五：出涕沱若，戚嗟若，吉。

上九：王用出征，有嘉折首，獲其匪丑，無咎。

  


| * 睇
* 傾
* 改
六十四卦 |
| --- |
| 乾 ‧ 坤 ‧ 屯 ‧ 蒙 ‧ 需 ‧ 訟 ‧ 師 ‧ 比 ‧ 小畜 ‧ 履 ‧ 泰 ‧ 否 ‧ 同人 ‧ 大有 ‧ 謙 ‧ 豫 ‧ 隨 ‧ 蠱 ‧ 臨 ‧ 觀 ‧ 噬嗑 ‧ 賁 ‧ 剝 ‧ 復 ‧ 無妄 ‧ 大畜 ‧ 頤 ‧ 大過 ‧ 坎 ‧ 離 ‧ 咸 ‧ 恆 ‧ 遯 ‧ 大壯 ‧ 晉 ‧ 明夷 ‧ 家人 ‧ 睽 ‧ 蹇 ‧ 解 ‧ 損 ‧ 益 ‧ 夬 ‧ 姤 ‧ 萃 ‧ 升 ‧ 困 ‧ 井 ‧ 革 ‧ 鼎 ‧ 震 ‧ 艮 ‧ 漸 ‧ 歸妹 ‧ 豐 ‧ 旅 ‧ 巽 ‧ 兌 ‧ 渙 ‧ 節 ‧ 中孚 ‧ 小過 ‧ 既濟 ‧ 未濟 |
**擴散性百萬阿沙王**（粵拼：kwong3 saan3 sing3 baak3 man6 aa3 saa1 wong4，日文：拡散性ミリオンアーサー，簡化字：扩散性百万亚瑟王，英文：Million Arthur），簡稱**百萬阿沙王**（粵拼：baak3 man6 aa3 saa1 wong4，日文：ミリオンアーサー，簡化字：百万亚瑟王）係由Square Enix公司喺2012年4月9號向日本嘅智能手機度開發嘅一款網上咭片遊戲。呢款遊戲係日本嘅網遊界入面，繼《混亂之環》之後嘅另一款喺iOS同Android平台度開嘅其中一款遊戲。而成個遊戲嘅劇本係由出《魔法禁書目錄》嘅人——鐮池和馬嚟整嘅。而劇本係由超過50位嘅人氣插畫師嚟整嘅。

遊戲嘅內容
-----

呢個遊戲入面嘅主角都係出喺三個唔同派嘅阿沙王，喺開始遊戲嗰陣，就一定要揀個人嚟做主人。一開始嘅景就係阿沙掹咗吧石劍就變咗阿沙王，重同妖精、下屬騎士同其他嘅阿沙王一齊擋住出面啲入侵敵人。如估揀咗唔同派嘅話，古仔入面嘅嘢都唔同。

遊戲系統
----

呢個遊戲嘅戰鬥方式係用咗卡片戰鬥嗰種，首先係將騎士咭設置喺一個好似圓嘅枱噉嘅盤度，跟住由呢啲咭嚟自己打，完全唔使自己逳手。咭入面同三國殺差唔多，主要係有HP（血量數）、ATK（攻擊力）同COST（消耗戰鬥點數）呢三種，而且每張咭都有唔同嘅機會去發動自己嘅技能嚟實現加ATK或HP嘅要求。唔同嘅特殊咭組合都可以出「Combo」，重可以用嚟強化咭組或咭嘅HP、ATK同發動技能機會等。喺開咗一次攻擊嗰陣，重可以加5%嘅「SUPER」，如估「SUPER」加到100%嗰陣，主人重會用石中劍嚟爆大絕都得，而傷害數係由用緊嘅咭組入面嘅HP同ATK總數嚟定。另外，重可以通過合成咭嚟強化。

開放日期
----

呢個遊戲到依家為止，係發行咗2個平台嘅版本，分別係iOS同ANDROID平台入面發行過。從2012年到依家為止，有4個國家同地區係營運緊呢款遊戲：

* 日服：
iOS：2012年4月9號
ANDROID：2012年4月9號
Google Play：2012年12月5號
* 韓服：2012年12月20號
* 臺服：2013年3月30號
* 國服／陸服：2013年7月18號

參加咗整遊戲嘅人
--------

腳本 - 鎌池和馬
音樂 - ヒャダイン
整開頭動畫 - J.C.STAFF
咭插畫 - 灰村清孝、田中雄一、左、竹岡美穗、凪良、文倉十、安田典生、BUNBUN、原田たけひと、黑星紅白、駒都英二、Tinkle、VOFAN、LLO、泰、モタ、柴乃櫂人、森沢晴行、狐印、閏月戈、赤りんご、CHAN×CO、八宝備仁、refeia 等人
角色配音 - 宮野真守、佐藤利奈、釘宮理惠、伊藤加奈惠、喜多村英梨、井口裕香、小倉唯、伊瀨茉莉也、神谷浩史、浪川大輔、花澤香菜、佐々木省三、明坂聰美、新井里美、悠木碧、置鮎龍太郎
製作人 - 岩野弘明

漫畫
--

呢個遊戲有官方嘅漫畫喺度，就係《擴散性百萬阿沙王：群青守護使》（拡散性ミリオンアーサー 群青の守護者），係由楓月誠畫嘅，係用咗魔法派阿沙嚟做咗主人公。而呢份漫畫係由ASCII Media Works負責出版，喺《月刊Comic電攻擊大王》度搞緊連載。

主題曲
---

「Million of Bravery」
歌 - ChouCho / 作詞・作曲・編曲 - 前山田健一

參攷
--

1. ↑  百万亚瑟王获得卡牌用进化合成好吗？[*失咗效嘅鏈*] 飘冰網 喺2014-04-24搵到
2. ↑  當初定喺2012年3月29號喺蘋果嘅App Store度發佈呢隻遊戲，但由於蘋果公司要查呢隻遊戲先至延遲咗。
3. 1 2  スクウェア・エニックス スマホゲーム特集 拡散性ミリオンアーサー. fami通 No.1216. 喺2012-04-05搵到（3月22號發行）: 85–87
4. 1 2  〈拡散性ミリオンアーサー公式サイト〉 (日文). 原著喺2012-05-30歸檔. 喺2012-06-05搵到.
5. 1 2  〈【ゲスト：佐藤利奈、井口裕香】シシララ！第３回：拡散性ミリオンアーサー〉 (日文). 喺2012-06-05搵到.

連出去
---

* 拡散性ミリオンアーサー | SQUARE ENIX
* SiSiLaLa OVERDRIVE | SQUARE ENIX
* SiSiLaLa OVERDRIVE - ニコニコチャンネル
* 《百萬亞瑟王》 SQUARE ENIX 最豪華的幻想
* 扩散性百万亚瑟王MA - 新浪微博
**擔泥**係一種刑，顧名思義就係擔住啲泥做苦工，又叫**挑泥**。英治香港早年，臬司判罰有擔泥，當時寫做**擔坭**、**担坭**同**挑坭**，皆因當時地上面嘅泥專寫做**坭**。擔泥之刑，會同坐監一齊。

黃履卿寫英語指南，擔泥英文為to work on the roads，意謂修路，亦意謂修路中擔泥苦工。

事例
--

### 挑坭

依個因迫良為娼而判罰擔泥。

>  憲示　兹於本月二十日以後　大英按察使司胡⋯⋯梁亞華　梁郭氏等　因強迫牽賣良家婦女作為娼妓　擬監禁十八個月　亞華又要每日**挑坭**　梁郭氏又要每月一次觧至街市示眾⋯⋯甲辰年八月二十七日　一千八百四十四年十 月初七日 
> 
> 

### 担坭、挑坭

依個有關無牌煮或進口鴉片罰則，會判罰擔泥。

>  大英欽奉全權公使大臣　總理香港地方軍務　兼領五港英商貿易事宜德　督同議官　為給領牌照⋯⋯倘若無銀　即行監禁束鎖**担坭**治罪　初犯者**挑坭**六月　次犯者**挑坭** 一年　屢犯者**挑坭**二年⋯⋯甲辰年十一月十五日　一千八百四十四年 十二月二十四日 
> 
> 

### 擔坭

依個講嚴禁事項，當中有捉到有贓物會罰擔泥。

>  大英欽奉全權公使大臣　總理香港地方軍務　兼領五港英商貿易事宜　世襲子爵德⋯⋯倘有人藏偷物件　並不能對官憲言明如何　則到巡理衙　罰英銀十磅以下　或監禁**擔坭**　或不**擔坭**　然若查出在某屋有藏物件　例准巡理官給巡捕領牌照　晝夜遍搜　而留該物件即查出有人藏偷物　或用僕擔去　若盤撿有憑據　則罰英銀十磅以下　或監禁**擔坭**　或不**擔坭**三月以下⋯⋯一千八百四十五年十二月二十六日　乙已年 十一月二十八日 
> 
>

廣東話
---

由於擔泥為苦工、為刑罰，有時會講做某啲嘢慘過擔泥。
**香港  
深水埗區**| 

|  |
| --- |
| [[File:|100px]] |

 |
|  |
| 地區 | 九龍西 |
| 大細 | 9.48平方公里（列第16位） |
| 人口（2006年） | 365,540人（排第9） |
| 人口密度 | 39,905/平方公里（排第4） |
| 成立日期 | 1983年 |
| 區議會主席 | 譚國僑 |
| 區議會選區數 | 21個 |

**深水埗區**係香港十八區之一，位處九龍西北。2001年嘅人口有353,550。深水埗區包括深水埗、長沙灣、荔枝角、蘇屋、石硤尾、又一村同埋昂船洲。

深水埗區西北面以呈祥道同荔景山道為界，要注意嘅係一啲被人視為九龍嘅地區，好似九華徑、華荔邨同埋盈暉臺部分座數都係屬於葵青區，但清麗苑（荔景山道以南，呈祥道以北）就喺深水埗區範圍入面。

歷史
--

由於喺李鄭屋邨發現度咗東漢古墓（而家係李鄭屋漢墓博物館），所以估計東漢嗰時，深水埗區已經有人住。

後來到咗十九世紀（特別係1898年之後），深水埗慢慢變成市區，入邊嘅鴨寮街更加係好出名嘅電器街。

連出去
---

|  |  |
| --- | --- |
|  | 維基同享有多媒體嘅嘢：**深水埗區** |

* 深水埗區議會
* 深水埗區分界圖（2007年）
* 深水埗區分界圖（2011年）

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| 睇 • 論 • 改 • 歷香港特別行政區政區 |
| --- |
|  |
| 國別：中華人民共和國 |
|  |
| 香港島 | 中西區 - 灣仔區 - 東區 - 南區 |  |
|  |
| 九龍東 | 黃大仙區 - 觀塘區 |
|  |
| 九龍西 | 深水埗區 - 油尖旺區 - 九龍城區 |
|  |
| 新界東 | 北區 - 大埔區 - 沙田區 - 西貢區 |
|  |
| 新界西 | 元朗區 - 屯門區 - 荃灣區 - 葵青區 - 離島區 |

 |
**吳儀珠**，香港親中派基督教界人士，神召會元朗錦光堂牧師，基督教事工副學士，而家修讀緊神學學士課程。

經歷
--

佢喺2018年4月，獲按立為牧師。

政治立場
----

佢喺香港親中派人士，喺2019年中，正值香港反送中運動，香港各地都有示威活動，警察多次被揭發濫用暴力毆打示威者被批評，其中一次喺沙田，警察因為以困獸鬥方式圍堵離開現場嘅示威者，導致爆發激烈衝突，但吳儀珠就喺7月一次崇拜期間，公開批評教友分享當日示威者浴血受傷嘅片段，話咁樣係撕裂社會，並指責示威者，但對警察嘅行為隻字不提，又向台下持唔同意見嘅教友下逐客令，引起一啲會眾嘅不滿。

爭議
--

2019年，電玩界網絡紅人兼錦光堂教友甄偉業被揭發非禮教友，喺2020年12月28號被裁定罪成。不過，吳儀珠反而責難一啲轉載有關新聞嘅會眾，話佢哋「攔阻慕道者決志信主」。

參考
--

1. ↑  〈同工簡介〉. 《神召會元朗錦光堂 Yuen Long Kam Kwong Church》 (臺灣中文). 喺2023-02-09搵到.
2. ↑  〈神召會元朗錦光堂牧師按立典禮〉. *christianweekly.net*. 喺2023-02-09搵到.
3. ↑  〈按立牧師典禮〉. *christiantimes.org.hk*. 喺2023-02-09搵到.
4. ↑  門徒媒體 (2019-07-27). 〈門徒事工詛咒聲明：吳儀珠假先知〉. 《門徒媒體》 (臺灣中文). 喺2023-02-09搵到.
5. ↑  門徒媒體 (2021-01-05). 神召會錦光堂責會眾廣傳是「攔阻/ 〈甄偉業肇事後 神召會錦光堂責會眾廣傳是「攔阻慕道者決志信主」〉. 《門徒媒體》 (臺灣中文). 喺2023-01-27搵到.